
U RADOBOJU ODRŽANA DESETA SJEDNICA OP- 
CINSKOG VIJEĆA 


SMANJENI OPĆINSKI PRIHODI | RASHODI 


Kako je to već uobičajeno krajem godine jedinice lokal- 
ne uprave i samouprave usklađuju godišnje financijske do- 
kumente s ostvarivanjem prihoda i rashoda. Bilo je tako i u 
Radoboju gdje su se općinski vijećnici sastali na 10. sjednici i 
usvojili drugu ovogodišnju izmjenu općinskog proračuna. Na- 
kon ove izmjene općinski proračun za 2014. iznosi 12.707.700 
kuna što je smanjenje u odnosu na prvobitni plan kako na 
strani prihoda, tako i na rashodnoj strani. 

Nastavljajući s realizacijom programa razvoja općine Ra- 
doboj, općinski su vijećnici donijeli odluku o kupnji kuće od 
obitelji Hrvoj u kojoj je nekada bio poštanski ured, a nalazi se 
u samom centru mjesta. Kuća je kupljena s namjerom da se 
kompletno obnovi i stavi u funkciju razvoja turizma na po- 
dručju Općine Radoboj. 

Na temelju odluke vijećnika i iduće četiri godine nerazvr- 
stane ceste u Općini održavat će firma «DINA», vlasnika Ivana 
Draganića iz Gorjana Sutinskih. Prilikom donošenja ove od- 
luke vijećnici su izrazi zadovoljstvo kako se naše ceste čiste 
od snijega u zimskim uvjetima, a upravo je isto poduzeće taj 
posao obavljalo i prošle četiri godine. 

Kako je u Općini Radoboj počeo djelovati poljoprivredni 
redar valjalo je donijeti i odluku o agrotehničkim mjerama 
za uređenje i održavanje poljoprivrednih površina kako bi se 
utvrdile obaveze vlasnika i redara. 


Ove će se godine održati još jedna sjednica Općinskog vi- 
jeća na kojoj treba donijeti proračun Općine Radoboj za 2015. 
godinu. 

Ova kuća bi u budućnosti trebala služiti za razvoj turizma u središtu 
Radoboja. 


OPĆINA KUPILA TRAKTOR 


U općini Radoboj ima sve više uređenih javnih površina 
koje treba održavati, kako u ljetnom tako i u zimskom razdo- 
blju. Odlučeno je stoga da se kupi komunalni traktor koji uz 
odgovarajuće priključke može obavljati niz radnji. Tako će se 
koristiti za čišćenje i održavanje nogostupa, igrališta, groblja, 
te ostalih javnih površina. Za nabavu ovog stroja i priključaka 
Ministarstvo graditeljstva i prostornog uređenja dalo je 90.000 
kuna, a preostala potrebna sredstva osigurala je Općina iz pro- 
računa. 


NOVA RADOBOJSKA ULIGA 


Županijska uprava za ceste Krapinsko - zagorske županije osigurala je sred- 
stva za rekonstrukciju dijela Rimske ceste od Kružnog toka prema Gorjanima. 
Radi se o 400 metara ceste koja do sada nije rekonstruirana zbog niza teškoća. 
Tu su brojne komunalne instalacije, voda, plin, struja, telefon i kanalizacija, 
premala širina na pojedinim mjestima, te izgrađene ograde uz kuće. Nakon 
dogovora s vlasnicima kuća uz cestu odstranjene su gotovo sve ograde s južne 
strane ceste, koja će biti proširena i ponovno asfaltirana. Kako su radovi počeli 
u kasnu jesen vjerojatno će biti dovršeni tek u proljeće, jer će vremenski uvjeti 
jedno vrijeme onemogućiti radnike poduzeća MB - Transgradnja iz Krapine da 
obave planirani dio posla. 


BESPLATNE MANDARINE 


U sklopu akcije «Spasimo neretvan- 
sku mandarinu» općina Radoboj otkupi- 
la je tisuću tona mandarina od proizvo- 
đača iz doline Neretve, a s donacijom 
od 600 kilograma pridružilo se i Gradsko 


društvo Crvenog križa Krapina. Mandari- 
ne su poklonjene osnovnoj školi, klubu 
«Radobojsko srce» koji okuplja djecu i 
odrasle sa poteškoćama u razvoju, Župi 
Presvetog Trojstva, te mještanima koji su 
sa štanda u centru Radoboja mogli be- 
splatno odnijeti mandarine. 


Djelatnice i djelatnici Jedinstvenog 
upravnog odjela općine besplatno su 
dostavili mandarine i socijalno ugrože- 
nim obiteljima. Ovom akcijom Općina 
se jošjednom dokazala kao sredina koja 
vodi brigu o svojim mještanima, poseb- 
no onima koji žive u skromnim uvjeti- 
ma. 


RADOBOJSKO-JESEJANSKI LIST 


Nakladnik: Općina Radoboj. Za nakladnika: Anđelko Topolovec 


UREDNIŠTVO: 


Branka Oslić, Ivan Habjanec, Ana Kranjčec, Ivan Maligec, Snježana Rihtar, Tatjana Vuzem, Vinko Rihtar - glavni i odgovorni urednik. 


Grafička priprema i tisak: Papir market d.o.o. Krapina 


Lektor: Tanja Gregurović 
Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 

ODRŽANA SJEDNICA STOŽERA 21$ | POSTROJBE 
CZ OPĆINE JESENJE 


U općinskoj vijećnici Doma kulture u Gornjem Jesenju u 
petak 21. studenog održana je Sjednica stožera zaštite i spa- 
šavanja Općine Jesenje. Zadaća Stožera je da kao stručno, 
operativno i koordinativno tijelo pruža pomoć načelniku i pri- 
prema akcije zaštite i spašavanja u slučaju neposredne prijet- 
nje, katastrofe i velike nesreće. Načelnik Ivan Maligec otvorio 
je sjednicu i pozdravio prisutne članove Stožera. Na sjednici 
je analizirano stanje sustava zaštite i spašavanja Općine Je- 
senje za 2014. godinu koje je procijenjeno zadovoljavajućim, 
tim više što u proteklom periodu imovina (osim pojave većeg 
broja klizišta) i stanovništvo Općine Jesenje nisu bili posebno 
ugroženi. Naglašena je i izvrsna suradnja Općine i DVD-a čiji 
članovi prvi izlaze na teren u slučaju potrebe. Potom su raz- 
matrane smjernice za daljnji razvoj sustava ZIS Općine Jese- 
nje koje će biti predložene na usvajanje Općinskom vijeću. 

Nakon završetka sjednice Stožera izvršena je smotra po- 
strojbe opće namjene CZ Općine Jesenje. Smotri se od 15 
pripadnika odazvalo njih 14 te su oni upoznati sa zadaćama 
u slučaju potrebe njihova aktiviranja kao i sa vezanim aktivno- 
stima koje se planiraju provesti u 2015. godini. 


“Qućina Jesenje priključila se akciji Spasimo 
neretvansku mantarinu 


ž Akciji ,Spasimo neretvansku mandarinu“ koja se ovih dana 

“provodi diljem naše zemlje priključila se i Općina Jesenje. Od- 

. lukom načelnika Ivana Maligeca od neretvanskih uzgajivača # 
. otkupljeno je 1000 kg slasnih neretvanskih mandarina koje su 

jučer cca 600 kg donirane učenicima OŠ Gornje Jesenje i škol- : 
skoj kuhinji, a dio je podijeljen mještanima teškog imovinskog : 
stanja s područja općine Jesenje. Socijalno ugroženim mješta- : 
: nima ovo će biti druga donacija jer je početkom ovog mjeseca : 
. podjelu 300 kg mandarina osiguralo Gradsko društvo CK Krapi- 
na. Uz podjelu mandarina socijalno ugroženi mještani dobili su i 


| 


. donaciju jabuka iz voćnjaka Popovec PZ Krapina koje je također 
. osiguralo Gradsko društvo CK Krapina. Ovo slasno voće sa juga 
“naše domovine spomenuti mještani teško da si mogu priuštiti 
“pa ih je ova hvale vrijedna akcija zasigurno obradovala. Zasla- 
dit će nepce našim domaćim mandarinama i jabukama koje su 
. kvalitetnije i ukusnije od onih koje se često nude u našim trgo- 


. vačkim centrima 

Djelovanje poljoprivrednog redara na području Općine Radohoj 


Prema Sporazumu o zajednič- 
kom organiziranju obavljanja po- 
slova poljoprivrednog redara za 
područje Grada Krapine i Općina 
Đurmanec, Jesenje, Petrovsko i Ra- 
doboj od ove jeseni svake srijede u 
vremenu od 7:00 do 15:00 sati po- 
ljoprivredni redar ima uredovno vri- 
jeme za područje Općine Radoboj. 
Sukladno tome poljoprivredni redar 
obavlja i provodi sljedeće poslove i 
postupke: 


- provodi odredbe Zakona o po- 
ljoprivrednom zemljištu i pratećih odluka za područje svake jedi- 
nice lokalne samouprave 


- provodi nadzor nad provođenjem agrotehničkih mjera i 
mjera za uređivanje i održavanje poljoprivrednih rudina, suklad- 
no Zakonu o poljoprivrednom zemljištu i gradskim i općinskim 
odlukama, 


- kontrolira obradu poljoprivrednog zemljišta, odnosno po- 
duzima mjere radi sprečavanja njegove zakorovljenost 


- nadzire provođenje mjera ustanovljenih radi zaštite od ero- 
zije, provođenje zabrane odnosno obveze uzgoja pojedinih vrsta 
bilja na određenom području, provođenje mjera radi suzbijanja 
biljnih bolesti i štetočina, te vrši nadzor nad adekvatnim korište- 
njem i uništavanjem biljnih otpadaka 

- kontrolira održavanje živica i međa, poljskih putova, uređi- 
vanje i održavanje kanala, sprečavanje zasjenjivanja susjednih 
cestica, sadnju i održavanje vjetrobranskih pojasa, te provodi 
druge mjere za uređivanje i održavanje poljoprivrednih rudina 


- izriče mandatne kazne i predlaže pokretanje prekršajnog 
postupka 

- stručno komunicira unutar i izvan odjela u svrhu prikuplja- 
nja i razmjene informacija 


tonskih stupova od strane Elektre (dakle 
tu nema troškova), postavljena su tri stu- 
pa a slijedeća tri budu kad Elektra prove- 


NOVE JAVNE RASVJETE 


U naselju Orehovec Radobojski pokrenula 


r = =: ms 


< SANIRANJE KLIZIŠTA U ZASELKU KISELJAKI 


U naselju Kiseljaki u dvorištu kod stare kuće i gospodarske zgrade 
vlasništvo Kiseljak Mirka, došlo je do klizanja terene koji je znatno 

| oštetio gospodarsku zgradu. Po svemu vidljivom klizište su izazvale 
podzemne vode, pa je predloženo iskapanje kanala i u njega pola- 
ganje drenažnih i vodovodnih cijevi te isto zatrpati kamenim ma- 

| terijalom (propusnost do cijevi) kako bi se preusmjerile podzemne 
vode, te izrada dva šahta. Materijal je osigurala općina i mjesni od- 
bor a radove izvode sami građani. 


zo piti ora 7 


so 2 ii de s sa i s i A 


se akcija uvođenja javne rasvjete prema 
zaselku Dunaji iz smjera Mikši (županijska 
cesta). Kako je već ranije uz cestu uređen 
novi vod struje sa betonskim stupovima 
i adekvatnim kabelom građani su uz ini- 
cijativu mjesnog odbora odlučili sakupiti 
novac za nabavku četiri rasvjetna tijela 
koliko je potrebno za cijelu dužinu uvođe- 
nja rasvjete. Akcija je u tijeku i očekuje se 
realizacija iste u narednim danima. 

Uz navedenu pristupilo se i akciji uvođe- 
nja rasvjete uz cestu Jazvine — Horvati 
(Fruki) i to u dva dijela. Na prvom djelu 
iz Jazvina prema Horvatima akcija je u 
tijeku, općina je osigurala šest stupova 
koji se uzimaju od rasvjete na mjestu gdje 
je došlo do kabliranja mreže i postave be- 


de kabliranje na dijelu Jazvine-Orehovec 
kad će ih osloboditi a tada će ustupiti i dio 
kabela. Građani su uz pomoć stroja kojeg 
je osigurala općina izvršili radove postav- 
ljanja a tako će biti i za nastavak a tako- 
đer su pristupili i skupljanju sredstava za 
nabavku tri rasvjetna tijela za taj prvi dio. 
Ukoliko posluži vrijeme da Elektra izvrši 
radove prvi dio planirane rasvjete reali- 
zirao bi se u siječnju mjesecu isduće go- 
dine. Drugi dio rasvjete iz smjera Horvati 
prema Jazvinama realizirao bi se tijekom 
iduće godine pošto je u međuvremenu 
potrebno riješiti imovinsko pravne odno- 
se, odnosno dogovoriti s građanima do- 
puštenje za korištenje zemljišta (rušenje 
drveća) kuda bi prolazio vod rasvjete. 


* Samoinicijativnim 
+ radom i prikupljanjem 
* novčanih sredstava, 
* žena naselja Orehovec 
: + Radobojski uređen je 
“ prostor oko raspela u 

“ zaselku Gerići. 
“ Izvršeno je bojanje 
. “ klupa, ograda, 

: žardonjera, sadnja 

: * cvijeća i ostalog bilja 
. kako bi taj prostor u 
“ nadolazećim danima 
“ poprimio i dao poseban 
* blagdanski sjaj i osjećaj... 


Mnogo sreće i zadovoljstva uz božićne 

Č novogodišnje Plagoane, te uspješnu 2015. odinu 
želi vam 

podružnica Ltrvatske navodne stranke Općine Radoboj. 


EZ! 

ZAHVALA ZA PLODOVE ZEMLJE 


U župnoj crkvi sv. Ivana Krstitelja u Gornjem Jesenju 9. stude- 
nog u nedjelju služena je misa zahvalnica. Na misi su sudjelovali 
brojni vjernici, koji su došli molitvom zahvaliti Gospodinu na 
svim darovima koje su ubrali sa svojih njiva, vrtova, vinograda, 
voćnjaka. Posebno je bila dojmljiva povorka u kojoj su sudjelo- 
vali vatrogasci, kuburaši, članovi AKUD-a, vinogradari i šumovla- 
snici koji su u svojim odorama i nošnjama došli na misno slavlje. 
U prekrasno uređenoj crkvi uvod u misno slavlje izveli su svojim 
recitalom učenici osnovne škole. Svetu misu predvodio je vlć. 
Maksimilijan Herceg, a koncelebrirali su domaći župnik Danijel 
Herceg i_vlć. u mirovini Stjepan Vorih, nekadašnji dekan Bed- 
njanskog dekanata. 


Gledateljima Varaždinske televizije i pobožnog štikleca do- 
bro poznati vlč. Herceg u homiliji je istaknuo važnost zahvalji- 
vanja. Pri tome je govoreći kroz prispodobe naglasio kako je za 
vjernike velika važnost spoznati Božju prisutnost među nama. 
Živjeti sa vjerom te spoznajom o Njegovoj prisutnosti i dobroti 
možemo primati i zahvaljivati na primljenim darovima. Bog nas 
svakodnevno obasipa dobročinstvima, a na nama je da ih pre- 
poznajemo. 


Crkva je bila puna vjernika 


Na svemu tome moramo biti Bogu zahvalni svakoga dana, 
a ne samo na nedjelju zahvalnicu, istaknuo je vić Maksimilijan. 
Misno slavlje je svojim pjevanjem uveličao župski zbor čije su 
se članice uz obitelj Galović pobrinule kako bi crkva izgledala 
što ljepše za tu prigodu. Na kraju misnog slavlja domaći župnik 
Danijel zahvalio se svim sudionicima, a onda su blagoslovljeni 
kolači i pekarski proizvodi koje su kasnije blagovali svi okuplje- 
ni ispred župne crkve. Da svečanost bude još veća pobrinuli su 
se kuburaši Jesejanske kubure i glazbeni sastav AKUD-a koji su 
pucnjevima odnosno svirkom zabavili okupljene. Za okrepu su 
se i ove godine pobrinuli članovi udruge vinogradara sv. Mar- 
tin. 

Ucrtavanje nerazvrstanih cesta na području općine Radohoj 


Mnogi naši mještani sjećaju se vremena kada su se asfaltirale naše 
ceste. Bili su to seoski putevi koji su se malo proširili, nasipali kamenim 
materijalom, te asfaltirali. Mnogi su i svojim sufinanciranjem sudjelovali 
u asfaltiranju cesta, te je zbog toga važnost asfalta bila još veća. Bila su 
to vremena kada nije bilo previše važno na koga glasi zemljište na kojem 
se nalazi cesta, je lito upisano u katastru ili zemljišnim knjigama, bilo je 
važno dobiti asfalt. 


Međutim vremena su se promijenila, pa samim time i zakonska regu- 
lativa. Kao preduvjet za prijavu na bilo koji natječaj za dobivanje sredstava 
za izvođenje bilo kakvih radova na cestama, potrebno je da su ceste ucr- 
tane u katastru, te upisane u zemljišne knjige. S obzirom da na području 
naše Općine ima nažalost još mnogo cesta koje nisu u katastru obilježene 
kao ceste, već se vode kao livade i oranice, prvi korak u sređivanju takvog 
stanja je izlazak na teren i obilježavanje stvarnog stanja, odnosno trase 
kuda cesta prolazi. Zbog toga djelatnici Upravnog odjela Općine Radoboj 
u suradnji sa ovlaštenim geodetima obilaze naše nerazvrstane ceste, 
te obilježavaju granice cestovnog zemljišta, nakon čega će se pristupiti 
snimanju izvedenog stanja ceste. Do sada su obilježene ceste u Gornjoj 
Šemnici, Kraljevcu Semničkom, te Radoboju. Ono što nas jako veseli je ra- 
zumijevanje naših mještana koji su svjesni da su se vremena promijenila 
i da širina ceste koja je nekad bila 2,5 metara, te izgledala kao autocesta, 
u današnjim uvjetima sve većeg broja automobila, sve većih traktora i 
strojeva izgleda kao seoski put. Mnogi su rekli da granicu ceste možemo 
označiti i šire od stvarnog stanja, naravno gdje to teren dopušta. 

Općina Radoboj je jedna od rijetkih, ako ne i jedina na području Kra- 
pinsko zagorske županije koja je donijela odluku o asfaltiranju cesta na 
području Općine bez sufinanciranja mještana. Neke ceste su na taj način 
veći presvučene novim asfaltnim slojem. Postupkom evidentiranja cesta 
u katastru i zemljišnim knjigama otvorit će se nove mogućnosti za finan- 
ciranje radova na uređenju cesta. Prije svega tu mislimo na mogućnost 
prijave na razne natječaje europskih fondova. Iz iskustva ostalih gradova 
i općina znamo da Europa nikome ne daje novce ako nije ispunjen i naj- 
manji uvjet iz natječaja. Općina Radoboj ima volje, želje i znanja da svoje 
projekte uspješno prijavi na natječaje europskih fondova, a uz pomoć svih 
mještana osigurat će i potrebne preduvjete, da novac Europske unije dođe 
iu Radoboj.(b.o.) 


U spomen na žrtve Vuko- Ovim 
činom diljem naše zemlje 
obilježava se obljetnica velike 
patnje i stradanja stanovnika 
grada heroja i uz dužno pošto- 
vanje odaje se počast žrtvama 
velikosrpske agresije. 


“vara i 23. godišnjice stradanja 
* njegovih stanovnika u pone- 
. djeljak navečer u 19,00 na bal- 
* konu Doma kulture u Gornjem 
. Jesenju zapaljene su 23 svije- 
. će. Svijeće je zapalio načelnik 
Ivan Maligec u prisutnosti 


nekolicine branitelja. 


Najbolje želje i iskrene čestitke prigodom g 


Božića i Nove godine 
upućuje vam Općinska organizacija 
Socijaldemokratske partije Jesenje 

: U NEDJELJU 28. PROSINCA OVE GODINE ODRŽATI ĆE SE PRVI 
«“ KRUG IZBORA ZA PREDSJEDNIKA REPUBLIKE HRVATSKE 


BIRAMO PREDSJEDNIKA 
DRZAVE 


U nedjelju 28. prosinca održati će se izbori za predsjedni- 

ka Republike Hrvatske. Biti će to peti po redu neposredni iz- 
« bori za predsjednika države u Hrvatskoj. Prvi su održani 1992. 
- godine kada je u prvom krugu pobijedio Franjo Tuđman. Bilo 
“ je ukupno 8 kandidata, a pobjednik je dobio 56,73% glasova 
“ izišlih na izbore. 
“Kako je Ustavom određeno izbori za predsjednika održa- 
* vaju se svake pete godine pa su u skladu s tom odredbom sli- 
e - jedeći održani 1997. godine. U prvom krugu ni jedan od kan- 
+ didata, a bila su tek tri, nije dobio potrebnu većinu od 50%. U 
“ dugom krugu Franjo Tuđman pobijedio je Zdravka Tomca. 


Kako je Franjo Tuđman umro prije isteka drugog mandata, 
treći po redu izbori za predsjednika države održani su 2000. 
godine. Glavni favorit bio je Dražen Budiša kojeg je u drugom 
krugu pobijedio Stjepan Mesić. Stjepan Mesić pobijedio je i 
n 
k 


akon pet godina i osvojio drugi mandat. Ovaj put u drugom 
rugu protukandidatkinja mu je bila Jadranka Kosor. 


Kako jedan kandidat može predsjedničku dužnost obav- 
“ ljati samo dva uzastopna mandata na izborima 2010. godine 
. “ pojavila su se nova imena. U prvom krugu najviše glasova do- 
: bili su Ivo Josipović i Milan Bandić. U konačnici je pobijedio 
- Ivo Josipović, koji predsjedničku dužnost u prvom mandatu 
: može obavljati do 18. veljače 2015. godine. 


. Interesantno je da od smrti prvog hrvatskog predsjednika 
: Franje Tuđmana HDZ nije imamo mnogo uspjeha na pred- 
“ sjedničkim izborima. Jedino je 2005. godine u drugi krug ušla 
: Jadranka Kosor, kada je izgubila od Stjepana Mesića. Na izbo- 
. rima 2000. i 2010. kandidati HDZ-a nisu ušli u drugi krug. Stje- 
“ pan Mesić u prvi je mandat ušao kao član i kandidat HNS-a, 
“a Ivo Josipović kao član i kandidat SDP-a. | jednog i drugog 
: kandidata poduprle su i neke druge političke stranke. Nakon 
. . izbora predsjednik Republike dužan je prema odredbama 
. Ustava podnijeti ostavku na članstvo u političkoj stranci kojoj 
“je prije izbora pripadao. 
Tako je u drugi mandat Stjepan Mesić, a sada i Ivo Josi- 
pović, ušao kao nezavisni kandidat kojeg podupire određeni 
broj političkih stranaka. 


KAKO BIRAMO PREDSJEDNIKA 


Kandidatom za predsjedni- 
ka Republike Hrvatske postaje 
pojedinac kada u određenom 
roku prikupi najmanje deset ti- 
suća potpisa birača koji ga po- 
državaju. Nakon što potrebni 
broj potpisa preda Izbornom 
povjerenstvu u roku od 48 sati 
Povjerenstvo potvrđuje ili odbi- 
ja kandidaturu. Slijedi vrijeme 
izborne promidžbe i izbori, čiji 
datum određuje Vlada RH. Ovo- 
godišnji izbori održavaju se u 
nedjelju 28. prosinca. Ukoliko ni 
jedan od kandidata taj dan ne Od svih kandidata u Radoboju i 
dobije 50% plus jedan glas bira- Jesenju bio je jedino Ivo Josipo- 
ča koji će glasovati, izbori se po- Vić 
navljaju za 14 dana. U drugom 
krugu na izbornom će se listiću naći imena samo dva kandidata 
i to onih koji će u prvom krugu dobiti najviše glasova birača. 
Novoizabrani Predsjednik stupa na dužnost 18. veljače 2015. 
godine. Za razliku od parlamentarnih izbora kada je Hrvatska 
podijeljena na više izbornih jedinica prilikom izbora predsjed- 
nika svi građani koji imaju biračko pravo glasuju i okviru jed- 
ne izborne jedinice koja obuhvaća birače s područja Republike 
Hrvatske i birače koji žive širom svijeta. U prvom krugu izbora 
na glasačkom listiću su kandidati navedeni prema abecednom 
redu prezimena, a u drugom krugu je na prvom mjestu kandi- 
dat koji je dobio najviše glasova u prvom krugu.(vir) 


ČETIRI KANDIDATA ZA 
PREDSJEDNIKA 


U okviru zakonskog roka potrebni broj potpisa i svoje 
l kandidature za Predsjednika Republike Hrvatske Državnom 
_ izbornom povjerenstvu dostavili su: 


KOLINDA GRABAR KITAROVIĆ 
IVO JOSIPOVIĆ 

MILAN KUJUNDŽIĆ 

IVAN SINČIĆ 


' Tako ćemo 28. prosinca na biračkim mjestima dobiti listić 
sa samo četiri imena, iako je bilo najava kako će ih biti više. 


_ Kandidati će na glasačkom listiću biti navedeni redoslijedom 


prema početnim slovima prezimena. 


KOLINDA GRABAR KITAROVIĆ 


IVO JOSIPOVIĆ 


Na području Općine Radoboj određuju se biračka mjesta: 

1. Biračko mjesto broj 1. GORJANI SUTINSKI - u kući Ivana 
raganića, Gorjani Sutinski 73, na kojem će glasovati birači s 
rebivalištem Gorjanima Sutinskim. 

2. Biračko mjesto broj 2. GORNJA ŠEMNICA - Područna 
ola Gornja Šemnica na kojem će glasovati birači s prebiva- 
ištem u Gornjoj Šemnici. 

3. Biračko mjesto broj 3. BREGI RADOBOJSKI i KRALJEVEC 
RADOBOJSKI - Stara Hiža na kojem će glasovati birači s prebi- 
alištem u Bregima Radobojskim i Kraljevcu Radobojskom. 

4. Biračko mjesto broj 4. KRALJEVEC ŠEMNIČKI - u kući 

Mlakar Zdravka, Kraljevec Šemnički 28 B, na kojem će glaso- 
vati birači s prebivalištem u Kraljevcu Šemničkom. 

5. Biračko mjesto broj 5. JAZVINE - Područna škola Jazvi- 

ne na kojem će glasovati birači s prebivalištem u Jazvinama 

6. Biračko mjesto broj 6. OREHOVEC RADOBOJSKI - u 

Društvenom domu Orehovec Radobojski, na kojem će glaso- 
vati birači s prebivalištem u Orehovcu Radobojskom. 

7. Biračko mjesto broj 7. STRAHINJE RADOBOJSKO - u kući 
ragice Fruk, Strahinje Radobojsko 18, na kojem će glasovati 
irači s prebivalištem u Strahinju Radobojskom. 

8. Biračko mjesto broj 8. RADOBOJ I. - u prostorijama Za- 
ičajne zbirke, Radoboj 34, na kojem će glasovati birači s pre- 
ivalištem Radoboju od kućnog broja 1 do 168. 

9. Biračko mjesto br. 9. RADOBOJ II - u OŠ “Side Košutić“ 
adoboj, na kojem će glasovati birači s prebivalištem u Rado- 
oju od kućnog broja 169 do 410 (do kraja). 

Glasačka mjesta biti će otvorena u vremenu od 7 do 19 


MILAN KUJUNDŽIĆ 


IVAN SINČIĆ 


u“ 6 


Radobojsko-Jesejanski list br. 68 / Godina VII. / 23. prosinca 2014. i 


Priznanja Sa Svih strana 


Pomalo u sjeni brojnih priznanja koje prima Općina Rado- 
boj ostaju nagrade i priznanja koje primaju gospodarstvenici 
i ostali poduzetnici s područja Radoboja. Krajem godine mo- 
žemo tako sa zadovoljstvom zabilježiti da općina Radoboj već 
treću godinu za redom, prema ocjeni Hrvatske gospodarske 
komore ima najbolje malo poduzeće u Krapinsko zagorskoj žu- 
paniji, te najbolji bagremov med. 


Kada netko tri godine za redom slovi kao najbolje malo po- 
duzeće u županiji i spada među pet najboljih u Hrvatskoj, onda 
je to svakako razlog za zadovoljstvo. To zadovoljstvo uživa tvrt- 
ka Dundo promet iz Jazvina, kojoj je i ove godina pripala Zlatna 
kuna Županijske gospodarske komore. 


Ove je godine na tu adresu stigla i Kristalna kuna kao pri- 
znanje za višegodišnje uspješno poslovanje. Dundo promet za- 
hvaljujući najsuvremenijoj tehnologiji i strojevima većinu proi- 
zvoda izvozi, stalno se širi i zapošljava sve veći broj radnika. 

Radobojski pčelari već su dobro poznati po kvaliteti meda 
koji sakupljaju njihove pčele. Ove je godine među njima bilo 
najuspješnije domaćinstvo Marijana Škrleca iz Jazvina. Gdje su 
se pojavili na ocjenjivanju tu su i dobili najviša priznanja. Naj- 
novije je stiglo s ocjenjivanja meda pčelara Krapinsko zagorske 
županije, gdje je bagremov med Škrlecovih proglašen šampi- 
onom i pripala mu je titula najboljeg meda u Krapinsko zagor- 
skoj županiji. Logičan je to slijed, jer je bagremov med obitelji 
Škrlec proglašen najboljim u Hrvatskoj već ranije na XIX. mani- 
festaciji Dani meda u Osijeku. 


. Rezultati koje postižu u Dundo prometu i obitelj Marijana 
Škrleca dokazuju da se i u ovim teškim vremenima velikim tru- 
dom i znanjem može mnogo toga postići i služiti kao primjer 
drugima. 


Članovi AKUD-a žensko kazalište proslavili 
10 obljetnicu rada 


U prepunoj sportskoj dvorani OŠ Jesenje članice i članovi 
AKUD-a ,Žensko Kazalište“ proslavili su 40. godišnjicu svojeg 
kontinuiranog rada. Svečanosti su nazočili župan KZŽ-e Željko 
Kolar, izaslanik ministrice kulture RH, ujedno i tajnik Hrvatskog 
sabora kulture, prof. Dražen Jelavić, predsjednik ZAKUU KZŽ 
Mladen Sedak Benčić, načelnik i vijećnici Općinskog vijeća Op- 
ćine Jesenje, predstavnici susjednih KUD-ova te brojni mještani. 
Svoj vrijedan jubilej jesejanski su amateri proslavili kroz bogati 
program u kojem su kao i uvijek do sada na sebi svojstven način 
publici uprizorili svoj četrdesetgodišnji rad 

Njihova priča počinje davne 1974. godine kada se na inicija- 
tivu nekolicine žena rodila ideja kako oplemeniti njihovo slobod- 
no vrijeme, kojeg je, zbog mnogih obaveza bilo malo. U samim 
počecima malo tko je vjerovao da se u seoskim ženama, doma- 
ćicama, radnicama i majkama krije toliki talent za glumu, a još 
manje se očekivalo uspjehe koji su tijekom godina redali.Nošeni 
entuzijazmom te nadasve, ljubavlju prema Jesenju i izričaju kraja 
iz kojeg dolaze, prenose na scenu našu svakodnevicu koja često 
i nije onakva kavom bismo je poželjeli. Sve te godine nastojali 
su biti originalni i prepoznatljivi kao u samim začecima, nastupa- 
jući pod motom:“Bolje ljude nasmijati nek rasplakati jer vu ovoj 
tužnoj dolini suza, plača je ionak preveč“ U svemu tome velik 
je i nemjerljiv doprinos pokojne Anice Fotak Malogorski koja je 
dugi niz godina bila idejna voditeljica društva i čije su predstave 
i danas aktualne i rado gledane“- istaknuo je u svojem obraćanju 
predsjednik Ivan Habjanec. 

Čestitajući amaterima na njihovom jubileju priznanja za nji- 
hov rad podijelili su im prof. Jelavić i Mladen Sedak Benčić. Pri- 
znanja koja dodjeljuje Hrvatski sabor kulture za dugogodišnji rad 
u kulturnom stvaralaštvu primili su dijamantne diplome:Milka 
Maligec Štos, Marija Maligec i Gordana Maligec, srebrne diplome: 
Danijela Draganić, Karmela Habjanec, Ivica Cvrtila, Dragutin Oba- 
dić i Ivan Habjanec,a brončanu diplomu primila je Sandra Kova- 
čec. U nastavku su podijeljena priznanja svim članovima AKUD-a 
te sponzorima koji pomažu njihov rad. 

U obraćanju okupljenima župan Željko Kolar pohvalio je čla- 
nove AKD-a što svojim radom doprinose promociji svojeg mje- 
sta i cijele županije po cijeloj Hrvatskoj, i van granica Lijepe Naše. 
»bjudi će nas cijeniti onoliko koliko mi cijenimo sami sebe, a ci- 
jenit će nas po onome što zaista i jesmo. Iz tog razloga moramo 
očuvati svoju tradiciju i kulturu, moramo voljeti svoje i ne mrziti 
tuđe. Ako nas u svijetu prepoznaju kao takve onda ćemo biti i 
uspješni. Veseli entuzijazam kojeg smo večeras vidjeli kod člano- 
va AKUD-a, jer u današnje vrijeme ljudi se sve teže odlučuju da 
svoje slobodno vrijeme iskoriste za uključivanje u aktivnosti koje 
doprinose dobrobiti zajednice.“ istaknuo je župan Kolar. 


Dražen Jelavić, izaslanik ministrice kulture RH i tajnik Hrvat- 
skog sabora kulture istaknuo je kako članovi AKUD-a svojim ra- 
dom uvelike doprinose razvoju i očuvanju kulturnog identiteta. 
KUD-ovi koji djeluju u manjim sredinama osim kulturološke važ- 
nosti, razvijaju društvenost i socijalnu koheziju koja se u većim 
sredinama polako gubi ili je već uopće i nema i u tome jest njihov 
značaj. 

Načelnik Općine Ivan Maligec čestitajući članovima na njiho- 
vu vrijednom jubileju napomenu je da će općina i dalje pomaga- 
ti njihov rad na kojeg su on kao načelnik kao i mještani izuzetno 
ponosni. 

Nakon svečanog programa slijedilo je zajedničko druženje i 
domjenak u dvorani Doma kulture, a za dobru atmosferu pobri- 
nuli su se članovi muzičkog sastava. 


Sreću i radost svim stanovnicima Radoboja, 
prigodom božićnih i novogodišnjih blagdana 
želi podružnica Hrvatske seljačke stranke. 

NAČELNIK OPĆINE RADOBOJ: ANĐELKO TOPOLOVEC 


UZ DOSTA PROBLEMA USPJEŠNA GODINA 


Na kraju smo još jedne godi- 
ne. Smatram da je ova protekla 
godina za našu općinu bila vrlo 
uspješna, završeno je ili je u tijeku 
nekoliko vrlo važnih projekata — 
završena je izgradnja nogostupa 
prema Gornjoj Šemnici, asfaltirani 
su ostali nogostupi kao i 3,3 km 
nerazvrstanih cesta, pred završet- 
kom je izgradnja ceste u poduzet- 
ničkoj zoni, u tijeku je rekonstruk- 
cija općinske zgrade, energetski 
su obnovljene gotove sve javne 
zgrade (dom društvene namjene 
u naselju Orehovec Radobojski, 
dom DVD Radoboj, kućica iznad nogometnog igrališta i dje- 
lomično zgrada NK Radoboj), nastavili smo sa uređenjem gro- 
blja — asfaltirana je prilazna cesta prema groblju i postavljen je 
plan groblja, završili smo sa prvom fazom opremanja Zavičaj- 
ne zbirke, nabavljen je komunalni traktor za brže i učinkovitije 
održavanje javnih površina i još mnogo toga. Moram naglasiti 
da smo za provođenje komunalnih aktivnosti i projekata i u 
protekloj godini dobili znatnu financijsku potporu Krapinsko 
zagorske županije, ali i Ministarstava i Fonda za zaštitu okoliša 
i energetsku učinkovitost. 


Nažalost tijekom godine javljali su se mnogi problemi, a 
jedan od najvećih je nastanak klizišta. Na području općine 
imamo tri klizišta koja su nastala neposredno pokraj stambe- 
nih objekata, a dva su nastala ove godine nakon dugog kiš- 
nog razdoblja. Općina je u suradnji sa Krapinsko zagorskom 
županijom za sva klizišta naručila elaborate sanacije, a na- 
damo se da ćemo za sanaciju moći dobiti pomoć nadležnih 
Ministarstava, jer moram naglasiti da sanacije klizišta iziskuju 
znatna financijska sredstva. Ono što me posebno žalosti, a što 
je vezano za ovu proteklu godinu, su pokušaji zaustavljanja 
projekta izgradnje dječjeg vrtića. lako smo dobili potporu na 
održanom Mjesnom zboru građana, iako su se roditelji na 
održanim sastancima u Osnovnoj školi pozitivno očitovali o 
ovom projektu, interesi pojedinaca nadvladali su želju naših 
mještana, te općina Radoboj još uvijek ne može početi s tim 
projektom. 

Iduća godina donijeti će nam mnoge promjene - i do- 
bre i loše. Loša je gubitak dodatnih prihoda koje je Općina 
Radoboj dobivala kroz status brdsko-planinskog područja. 
Nažalost Općina će ostati bez oko dva milijuna kuna prihoda 
koje će nam zasigurno nedostajati i zbog čega ćemo morati 
unijeti promjene u poslovanje. Ono što će svakako biti dobro 
u idućoj godini, to je mogućnost povlačenja sredstava iz EU 
fondova koje će nam omogućiti visok postotak sufinanciranja 
projekata. Mi se pripremamo za najavljene natječaje, a ono što 
u idućoj godini želimo prijaviti je asfaltiranje nerazvrstanih ce- 
sta, izgradnja dječjeg vrtića i hostela. Dakle, predstoji nam vrlo 
važno razdoblje koje želimo, možemo i moramo maksimalno 
iskoristiti. Nadamo se da hoćemo. 

Za kraj želim svim žiteljima moje drage općine Radoboj 
sretan i blagoslovljen Božić, te puno zdravlja, sreće i sve naj- 
bolje u Novoj 2015. godini! 


IVAN MALIGEC: NAČELNIK OPĆINE JESENJE 
Zatlovoljni učinjenim 

Unatoč sveprisutnoj višegodišnjoj krizi 
u proteklih godinu dana nastavljeno je sa 
ostvarivanjem različitih projekata, kao i pri- 
premom za buduće projekte. Godina koja je 
na odlasku bila je zadovoljavajuća i uspješna 
za našu Općinu. 

Kao i proteklih godina veliku važnost 
pridajemo komunalnoj infrastrukturi i u 
nju ulažemo značajna sredstva. Ove godine 
zbog vremenskih uvjeta imali smo nekoliko 
klizišta koja se uspješno saniraju. 

Radovima na izgradnji, rekonstrukciji 
i obnovi cestovne infrastrukture ove smo 
godine u većem broju naših naselja stvorili 
uvjete za sigurnije i kvalitetnije prometovanje. 

Radilo se ina vodoopskrbi gdje smo izvršili rekonstrukciju dijela postojeće mreže te 
je započeta izgradnja vodospremnika u Gornjem Jesenju. 

Uređenjem podrumskih prostorija Doma kulture, osigurat ćemo prostore za rad 
naših udruga na koje smo ponosni i koje Općinu Jesenje predstavljaju i čine poznatu 
diljem Lijepe naše, a i šire. 

Provedeni su javni natječaji: natječaj i izbor osobe za održavanje groblja, koncesija 
za dimnjačarske poslove. Nabavili smo i kanalizacijske cijevi za mještane Brda, Lužana i 
Donjeg Jesenja prema traženim zahtjevima 

Posebnu pozornost pridajemo mladima i njihovom obrazovanju. Ove godine Op- 
ćina je financirala knjige i radne bilježnice za sve polaznike naše škole. Također, škola je 
od strane općine dobila video nadzor i 15 novih računala kojima je nanovo opremljena 
informatička učionica. Financijska pomoć daje se roditeljima za rođenje djeteta, sufinan- 
cira se boravak djece u dječjim vrtićima, mala škola, izvannastavne aktivnosti i prijevoz 
osnovnoškolaca. Daje se i pomoć za prijevoz srednjoškolaca koji je za njih zbog toga be- 
splatan. Dodjeljujemo i 10 stipendija za srednjoškolce i stipendije za sve studente koji 
su redovni. Izgrađeno je i dječje igralište u Cerju Jesenjskom i opremljeno spravama za 
djecu. 

Brinemo i o našim mještanima koji su slabijeg imovinskog stanja, umirovljenicima 
i onima najstarijima. Pomažemo im na razne načine, od pomoći u naravi do financijske 
pomoći. Ove godine svi mještani slabijeg imovinskog stanja od Općine su dobili i nere- 
tvanske mandarine u čiju akciju ,Spasimo neretvanske mandarine“ se uključila i naša 
Općina. Općina je i ove godine zaposlila šestero mještana kroz program Javnih radova. 
Zaposleni su oni koji su već dulje vrijeme prijavljeni na Zavodu za zapošljavanje. Tim po- 
tezom pokušavamo pomoći mještanima da barem nekoliko mjeseci ublaže svoju tešku 
financijsku situaciju. 

Također, planira se izgradnja bioenergane. Na taj način želimo pridonijeti očuvanju 
prirode koristeći obnovljive izvore energije za dobivanje toplinske energije. Korisnici bi 
bili škola, sportska dvorana, vatrogasni dom i Dom kulture. Potrebna dokumentacija za 
izgradnju bioenergane je prikupljena, a financirana je sredstvima dobivenim putem 
natječaja Zupanije i Ministarstva RRFEU. Imamo projekte za koje se nadamo da će biti 
prepoznati sa strane resornih ministarstva i sa strane Zupanije, na čije se natječaje i javne 
pozive redovito kandidiramo. Trudimo se misliti na sve mještane naše Općine i jednako 
ulagati u sva naselja. Želimo svima osigurati normalne uvjete za život i pomoći koliko 
nam sredstva to dopuštaju. 

Zahvaljujem svima koji su imali razumijevanja i koji su na bilo koji način doprini- 
jeli ostvarivanju planova te na taj način pomogli da život naših mještana bude ljepši i 
kvalitetniji. 

Svim mještanima i mještankama, u ime predsjednika i članova Općinskog vijeća, 
djelatnika UO općine, svojeg zamjenika i u svoje osobno ime želim sretan Božić i Novu 
godinu. Božić je blagdan koji svojom duhovnom i etičkom porukom podsjeća ljude da 
dobrota, radost i nada imaju smisla. Svake godine nam pruža novu mogućnost da se 
potrudimo i postanemo bolji ljudi. Vjerujem da će i ove godine duboko ljudska poru- 
ka Božića biti poticaj svim mještanima i mještankama da upornošću i predanim radom 
ustraju na građenju bolje budućnosti temeljene na miru, ljubavi i pravednosti, što nam 
je zajednički cilj. 


Sretne i vesele božićne i novogodišnje blagdane svim stanovnicima općine 
Radoboj, poslovnim partnerima i svim ljudima dobre volje žele: 
načelnik općine Andelko Topolovec, 
zamjenik načelnika Stjepan Strovec, 
bredsjednik Općinskog vijeća Alojz Sajko, 
članovi Općinskog vijeća, te 


djelatnice i djelatnici Upravnog odjela Općine Radoboj 

DRUGO IZDANJE MONOGRAFIJE OPĆINE 
RADOBOJ 


Na blagdan sv. Barbare u Radoboju je javnosti predstavlje- 
no drugo, dopunjeno, izdanje Monografije općine Radoboj. 
Datum predstavljanja nije slučajno odabran, jer su mnogi Ra- 
dobojčani kroz prošla dva stoljeća štovali svoju nebesku za- 
štitnicu sv. Barbaru, a zahvaljujući upravo rudarima Radoboj je 
postao poznat širom svijeta. Uz vađenje sumpora i ugljena iz 
utrobe radobojske zemlje pronađeni su brojni fosilni ostaci ži- 
votinjskog i biljnog svijeta. Govoreći na promociji novog izda- 
nja Monografije rođena Radobojčanka Tanja Gotlin Čuljak, sve- 
učilišna profesorica, između ostalog, stoga je naglasila: «Ono 
što me ponajviše veseli kao sveučilišnu profesoricu -entomolo- 
ga jesu činjenice vezane uz fosilne ostatke kukaca koji datiraju 
13 milijuna godina unazad i najstariji su na našem prostoru, 
a čuvaju se širom Europe. Ne sa malo ponosa, svake godine 
svojim studentima na Agronomskom fakultetu u Zagrebu pre- 
nesem tu informaciju, čak sam je zapisala i u sveučilišni udž- 
benik». No, to je samo jedna strana povijesnih i znanstvenih 
posebnosti radobojskog kraja, jer su za drugu stranu također 
zaslužni radobojski rudari. Školovali su svoju djecu pa je Rado- 
boj postao rasadnik svih usmjerenja visokoobrazovanih ljudi 
od gospodarstva, kulture, obrazovanja i sudstva do liječnika, 
veterinara i agronoma. Odlazi su iz svog rodnog mjesta kako se 
to kaže, trbuhom za kruhom, a oni koji su ostajali na ovim pro- 
storima svojim su zalaganjima i sposobnostima doprinosili ra- 
zvoju svog kraja u svim pogledima. Radoboj je tako bio među 
prvim malim sredinama u koje je stigla struja, voda, plin, asfalt, 
telefon i još mnogo toga. Posljednjih desetak godina ova sredi- 
na zahvaljujući mladim i sposobnim ljudima u općinskoj vlasti 
doživljava još veći procvat. 

Mnogi koji dolaze u radobojski kraj ne mogu kriti odušev- 
ljenje onim što je tu napravljeno i što se radi. Ponose se time 
mnogi, a da bi i buduće generacije imale uzor kako i što raditi, 
valjalo je krenuti u izdavanje Monografije, a već nakon sedam 
godina ukazala se potreba proširiti prvo i izdati drugo izdanje. 
Odgovornog posla i ovom se prilikom prihvatio Dragutin Ko- 
zina, koji je na gotovo petstotina stranica teksta i fotografija 
ovjekovječio život ljudi, njihove napore, uspjehe i želje da što 
bolje i sretnije žive na ovom prostoru. Zahvalnost na tome 
izrazilo je svojom nazočnošću mnogo poznatih Radobojčana 
i Radobojki, prijatelja općine Radoboj i drugih zainteresiranih. 
Tom su se prilikom nazočnima obratili: Dunja Špoljar, saborska 
zastupnica, Dragutin Ranogajec, predsjednik Hrvatske obrt- 
ničke komore, Anđelko Ferek Jambrek, dožupan Krapinsko 
- zagorski, Anđelko Topolovec, načelnik Općine, Sanja Perić, 
direktorica nakladništva u Narodnim novinama, te radobojski 
župnik Tomislav Novosel, koji je posebno govorio i sv. Barbari. 

Drugo prošireno izdanje Monografije općine Radoboj po- 
svećeno je i 680. obljetnici prvog pisanog spomena radoboj- 
ske župe, a tiskano je u dvije tisuće primjeraka. (vir) 


GOVOREĆI NA PREDSTAVLJANJU DRUGOG PROŠIRENOG 
IZDANJA MONOGRAFIJE OPĆINE RADOBOJ 4. PROSINCA 2014. 
GODINE, SVEUČILIŠNA PROFESORICA TANJA GOTLIN ČULJAK 
NAGLASILA JE: 


Poštovani sumještani! 


Osobita mi je čast i zado- 
voljstvo da sam kao rođena 
Radobojčanka koja je rodi- 
teljsko gnijezdo napustila s 
nepunih 14 godina dio ovog 
značajnog kulturnog doga- 
đaja za moje rodno mjesto. 
Još pamtim slike sa promoci- 
je prvog izdanja monografije 
2007. godine i kao da se do- 
godilo jučer, a prošlo je pu- 
nih sedam godina. Listajući 
stranice prvog izdanja mo- 
nografije otkrila sam mnoge 
nepoznate ili meni manje po- 
znate činjenice iz radobojske 
povijesti. Ono što me ponajviše veseli kao sveučilišnu profesoricu 
- entomologa jesu činjenice vezane uz fosilne ostatke kukaca koji 
datiraju 13 milijuna godina unazad i najstariji su na našem prostoru, 
a čuvaju se u muzejima širom Europe. Ne sa malo ponosa, svake go- 
dine svojim studentima Zaštite bilja na Agronomskom fakultetu u 
Zagrebu prenesem tu informaciju, čak sam je zapisala i u sveučilišni 
udžbenik. Listajući drugo izdanje uočila sam poglavlje koje po bro- 
ju informacija nadilazi ostala, zahvaljujući provedenim arheološkim 
istraživanjima koja su proširila spoznaje o radobojskioj prošlosti 
koja je vezana uz naseljavanje ovih prostora još od kamenog doba. 

Fotografije našeg kraja, kako one novijeg datuma, tako i one 
koje broje više od 100 godina, na impresivan način dočaravaju lje- 
potu kraja, običaja, druženja.... Svjedoci su vremena, čuvaju vrijed- 
nosti i bogata su ostavština za našu djecu i buduće naraštaje. 

Monografija na slikovit način donosi prikaz velikih promjena u 
načinu života našeg kraja u proteklih tridesetak godina, čemu smo i 
sami svjedoci, a da toga često nismo svjesni. Tek kada vidimo neku 
fotografiju, podsjeti nas na neko drugo vrijeme i na činjenicu da 
u realnom životu primjerice dugo nismo vidjeli kravu na paši, ali 
Bogu hvala sve češće vidimo makar purane i purice u jatima na dvo- 
rištima. 

Izlasku drugog izdanja monografije, čvrsto vjerujem, doprinije- 
lo je i sve ono što se na ovom području događalo od 2007. godine., 
a nije bilo zanemarivo. Posebno me veseli što su mnogi nagovje- 
štaji izrečeni u prvom izdanju ostvareni u većem obimu nego se 
to naslućivalo, bez obzira na ova krizna vremena čiji smo svjedoci. 
Svaki put kada dođem k roditeljima, čini mi se da su ta vremena 
zaobišla Radoboj, jer krajolik se neprestano mijenja, proširuju se 
ceste, obnavljaju zgrade, uređuju okućnice. Čini mi se da je dvorana 
oduvijek tu, a na promociji prvog izdanja, živo se sjećam, bila je tek 
u izgradnji. 

Po mom skromnom mišljenju veliki značaj ove monografije za 
sve naše mještane i buduće naraštaje, a posebice za sve one koji su 
napustili rodni kraj u potrazi za poslom, za one koji ne stignu popra- 
titi sva događanja, a događa se puno toga. Veseli me da Radoboj sa 
svojim čelnim ljudima stvara preduvjete za daljnji razvoj turizma, 
nudi nove sadržaje Edukacijsko-promidžbenog centra, odnosno 
nudi šetnju putevima orhideja prelijepim radobojskim krajem i nje- 
govim znamenitostima. | na kraju, od srca čestitam autoru i svim 
njegovim suradnicima koji su mu pomogli da ovo djelo ugleda 
svjetlo dana na ponos svih nas i naši nasljednika. 


< NISMO VJEROVALI DA SE TO MOŽE 


Drugo prošireno izdanje Monografije općine Radoboj ne bi ugledalo sv 
tlost dana kako je planirano da nije bilo velike pomoći direktorice nakladništ 
u Narodnim novinama SANJE PERIĆ i poduzetnika VIDA ŠANJUGA. Govoreć 
obavljanju završnog dijela posla kod izdavanja Monografije direktorica Sar 


preuzme tiskanje knjige svega dvadesetak dana prije roka. lako s nevjericc 
krenulo se u tehničku pripremu koja je iziskivala velike napore, jer pored osi 
log u ovom je izdanju gotovo tisuću fotografija od onih starijih iod 100 godi 


do onih nastali samo mjesec dana prije tiskanja knjige. Izrazila je i nadu da 


ovih dvije tisuće primjeraka Monografije vrlo brzo naći svoje čitatelje i da ne 


proći mnogo vremena da se priđe i izdavanju trećeg izdanja. 


i Perić naglasila je kako joj je općinski načelnik Anđelko Topolovec predložio 
i 

MNOGI DRUGI SLIJEDILI SU NAŠ 
PRIMJER 


U ime izdavača Monografije, 
Općine Radoboj prisutnima se 
pozdravnim riječima obratio op- 
ćinski načelnik ANĐELKO TOPO- 
LOVEC. Naglasio je kako se prije 
sedam godina prišlo obavljanju 
jednog odgovornog, ali značaj- 
nog posla, izdavanju Monografije 
općine Radoboj. Nakon štampanja 
dvije tisuće primjeraka mislilo se 
kako će knjige stajati u skladištu 
godinama, no dogodilo se suprot- 
no. Zahvaljujući velikom interesu 
kako domaćeg stanovništva, tako i mnogim pozivima iz gotovo 
cijelog svijeta nakon sedam godina više nije bilo raspoloživih 
primjeraka. Proslava 680. godišnjice prvog pisanog dokumenta 
u kojem se spominje Radoboj bila je dodatni poticaj da se priđe 
izdavanju drugog dopunjenog izdanja i rezultat je pred nama. 
Radoboj je i ovim primjerom potaknuo i druge sredine, poseb- 
no općine oko Krapine na izdavanje svojih monografija. Zahva- 
ljujući svima koji su se angažirali na pripremi i izdavanju nove 
knjige posebno je istaknuo ulogu autora Dragutina Kozine, te 
direktorice nakladništva u Narodnim novinama Sanje Perić či- 
jom je angažiranošću monografija predstavljena na blagdan sv. 
Barbare. 


VRATILA SAM SE U RODNI KRAJ 


«Moj pradjed bio je inženjer 
u radobojskom rudniku, djed je 
bio rudar i poginuo je u golubo- 
večkom rudniku, a otac je otišao 
U prosvjetne radnike, gdje sami ja 
završila. Otišla sam iz rodnog Ra- 
doboja, ali sam se vratila i drago 
mi je zbog toga» - rekla je na po- 
četku svog obraćanja prisutnima 
na promociji Monografije sabor- 
ska zastupnica Dunja Špoljar. U 
nastavku izlaganja Dunja Špoljar 
je naglasila da joj je drago što Ra- 
doboj prednjači među lokalnim 
sredinama u stvaranju sve boljih uvjeta života i uređenju kom- 
pletne infrastrukture, a nemjeriv je i doprinos u kulturnim aktiv- 
nostima i njegovanju povijesnih znamenitosti. Ostvaruje se to 
zahvaljujući marljivosti naših ljudi, koje vrlo uspješno vodi mla- 


RADOBOJ JE VODEĆA SREDINA 
U KZ7 


Dožupan u Krapinsko-zagor- 
skoj županiji, ANĐELKO FEREK 
JAMBREK također je čestitao 
autoru Monografije i općinskim 
čelnicima na još jednom uspješ- 
no obavljenom poslu, naglasiv- 
ši kako je Općina Radoboj pri- 
mjer kako bi trebalo raditi i da 
su mnogi naprosto zavidni što 
ne ostvaruju takove rezultate 
kakovi se ostvaruju u Radoboju. 
Zasluga je to prije svega struč- 
nom i znalačkom općinskom 
vodstvu, koje u prošlih deset 
godina stalno nastoji učiniti što bolje i što više i u tome uspijeva. 
Birači Radoboja su prije desetak godina izabrali za načelnika An- 
đelka Topolovca, koji je tada bio među najmlađim čelnicima lo- 
kalnih jedinca, a stasao je u jednog od najsposobnijih općinskih 
načelnika. U Radoboju se svake godine ostvari neki od značajnih 
ciljeva, pa je to vidljivo na svakom mjestu. Nekima na žalost to 
nije po volji, jer aktualno općinsko vodstvo ne pripada njihovoj 
političkoj opciji. No, najveće je zadovoljstvo imati svoje korijene 
u Radoboju kada tu sredinu hvale svi dobronamjerni ljudi. 


obilježavanja 680. obljetnice prvog 
pisanog spominjanja _radobojske 
župe, a promocija je održana na 
blagdan sv. Barbare. To je s poseb- 
nim zadovoljstvom istaknuo vlč. 
TOMISLAV NOVOSEL, župnik Župe 
ci radobojski rudari posvetili i zastavu koja se čuva kao vrijedan 
povijesni simbol rudarenja na ovom prostoru. 

Predsjednik Hrvatske obrtnič- 
ke komore DRAGUTIN RANOGA- 
predsjednika Hrvatske obrtničke 
komore, dožupana, nekoliko sveu- 
čilišnih profesora i još mnogo ljudi 
na značajnim i odgovornim mje- 
stima. Sve je to prema njegovim 
riječima u dobrom dijelu zasluga 


da sposobna ekipa, kojoj moramo zahvaliti na znanju i uspješ- 
Presvetog Trojstva Radoboj na pred- 

JEC, također Radobojčan ukazao 

tradiciji rudarstva koje je na ovom 


nosti vođenja Općine. 

stavljanju novog izdanja knjige. Pri- 
je na činjenicu kako ima malo ili 
području započelo prije dvijestoti- 


HVALA AUTORU, SURADNICIMA | OPCINI 
Monografija Općine Radoboj 

sutne je ukratko podsjetio na sveticu h 

Barbaru, koja se pored ostalih rudar- 

ni malo sredina kao što je Radoboj 

koje imaju dva saborska zastu- 

ne godina. Pohvaljuje stoga nastojanja da se sve ono što je vri- 

jedno napravljeno na ovom prostoru zabilježi i tako sačuva za 


izašla je, među ostalim, i povodom 

skih sredina slavi i u Radoboju kao zaštitnica rudara. Toj su sveti- 
pnika, dva pomoćnika ministra, 

buduće generacije. 


KNJIGA DRAGOGJENA USPOMENA 1 


Autor Monografije DRAGUTIN KOZINA zahvalio se svim su- 


radnicima koji su mu pomogli prilikom pripreme materijala za 
knjigu i ujedno se unaprijed ispričao ukoliko je zbog brzine i 
obilje materijala eventualno došlo do nenamjernih pogrešaka 
ili je izostala koja značajna činjenica koju je valjalo objaviti. Uz 
ostale motive poticaj za pripremu materijala dobio je i jednim 
slučajnim susretima s jednom mještankom Radoboja, koja je 
unatoč lošem imovinskom stanju bila spremna platiti da bi 
dobila prvo izdanje Monografije pravdajući to riječima: «Pa u 
knjizi je na slici i moja mama». Upravo zbog takovih i mnogih 
drugih primjera valjalo je uložiti vrijeme i napore kako bi došlo 
do nadopune i ponovnog tiskanja ove knjige. 


€ vo 

NASTOJALI SMO POMOĆI SVIMA 


Poštovani mještani Opći- 
ne Jesenje! 

Na kraju još jedne kalen- 
darske godine koja je bila 
prožeta raznim aktivnostima 
kojima nastojimo stvoriti što 
bolje uvjete za život sviju nas 
prilika je da napravimo svo- 
jevrsnu inventuru učinjenog. 
Vođeni željom za svekolikim 
razvojem naše općine i svih 
njenih naselja Općinsko vije- 
će na čelu sa načelnikom na 
kraju protekle godine dono- s aaa s 
šenjem proračuna zacrtalaje Ivan Galović predsjednik Općin- 
smjerniceza ovu godinu koja skog vijeća 
nam se sada polako bliži kra- 
ju. Uz sve planirane i realizirane projekte na izgradnji i razvoju 
komunalne infrastrukture (izgradnje cesta, vodoopskrbe, ka- 
nalizacije) trudili smo se da i našim mještanima kroz provo- 
đenje raznih programa pomognemo kako bi lakše prevladali 
ovo krizno vrijeme. Vjerujemo da smo dobrim dijelom i uspjeli 
no naravno uvijek se može više i bolje što nam je zajednička 
želja i cilj. 

Svim našim žiteljima od tek rođenog djeteta do onih naj- 
starijih, želim sretne Božićne blagdane, posebno bolesnima i 
invalidnim osobama želim zdravlja, mir i Božji blagoslov u na- 
dolazećoj 2015. godini. 


OSTVARILI SMO VELIK DIO PLANOVA 


Bližimo se završetku još jedne 
godine. Prilika je to da se podvuče 
arta i zbroji sve što smo napravili, ali 
uvijek ostaje misao da se moglo više i 
bolje. Unatoč tome što je godina bila 
vrlo teška i nepovoljna za razvoj, mo- 
ram naglasiti da se u našoj Općini to 
nije osjetilo kao u drugim sredinama. 
U suradnji sa koalicijskim partnerima 
i načelnikom uspjeli smo ostvariti ve- 
lik dio planova koje smo stavili pred 
sebe početkom godine. Osmišljava- 
njem i izradom projekata koje smo 
prijavljivali na natječaje prema mi- 
nistarstvima i županiji osigurali smo 
određena financijska sredstva koja su 
nam omogućila da realiziramo plani- 
rane projekte . Nastavak daljnjeg prijavljivanja projekata na natječaje od izu- 
zetne je važnosti, jer se to do sada pokazalo bitnim segmentom u cjelokupnom 
razvoju Općine. Također smo nastojali da što bolje i više prezentiramo Općinu i 
stranku sudjelujući na raznim druženjima te sportskim i ostalim aktivnostima. 
Osnovali smo i mlade HNS-a koji su također različitim akcijama promovirali 
Općinu i stranku. Koristim priliku i apeliram na mladež Općine Jesenje da se 
što više uključuje u takve aktivnosti za dobrobit Općine, a i svih nas. Članovi 
Općinskog vijeća iz koalicijske kvote zajedno s načelnikom odrađivali su poslo- 
ve zašto bolje funkcioniranje Općine. Smatram da svojim radom i aktivnostima 
svi zajedno dokazujemo da znamo naš osnovni cilj, a to je aktivno pridonositi 
razvoju našeg mjesta i poboljšanju kvalitete života svakog mještana. 


Zahvaljujem se ovim putem svima koji su svojim radom, odricanjem i požr- 
tvovnošću dali doprinos boljem radu i Općine i stranke. 

Svim mještanima Općine Jesenje želim sretan i blagoslovljen Božić, a u 
Novoj 2015. godini puno sreće, zdravlja i osobnog uspjeha. 


Dragutin Kranjčec, predsjednik 
HNS-a Jesenje 


pahari a ee kal plca darinka. 


 Jesejanski vinograrlani proslavili Martinje | 


U dobrom raspoloženju članovi udruge vinogradara Sv. 

| Martin Jesenje i njihovi gosti proslavili su blagdan svojeg za- | 
štitnika sv. Martina _uz kojeg neizostavno ide i krštenje mošta. 
Proslava je održana u dvorani doma kulture u Gornjem Jesenju 

| u subotu 15. studenog. Ovogodišnji Martinjski biskup Stjepan | 
Kordek krstio je mošt prema starim vinsko-pajdaškim regulama 

a pomagali su mu Stjepan Kovačec i Dragutin Kranjčec, dok su | 
kumovi bili Vesna Kučko i Vladimir Kuhar. Uz dobru hranu i piće 

| neizostavno je bilo kušanje mošta-mladog vina, koje će prema | 
kazivanju enologinje Dunje Mežnarić ipak biti u skladu sa ovo- 
godišnjim vremenskim uvjetima. Bila je to prigoda da gospođa 

Dunja okupljenim vinogradarima ukaže kako postupati sa mla- | 
dim vinom kako bi se postigla kakvoća vina u skladu sa uvjetima 

| u kojima je proizvedeno. | 


Mošt je krstio Stjepan Kordek a pomagali su mu Dragutin Kranjčec 
| i Stjepan Kovačec | 


Nakon korisnih savjeta podijeljene su diplome za ocjenjiva- 
| na vina prošlogodišnje berbe. | ove godine nenadmašnim po- | 
drumarima pokazali su se Ivica i Ivica Janžek koji su za svoja 
| vina dobili dvije zlatne, 1 srebrnu i 1 brončanu medalju, diplo- | 
me su primili ina prestižnom ocjenjivanju u Zelini i Bedekovči- 
| ni. Šampion prošlogodišnje berbe bilo je miješano vino bivšeg | 
predsjednika udruge Josipa Draganića. Ukupno gledajući kva- 
liteta vina sa jesejanskog podneblja prošlogodišnje berbe bila 
je zadovoljavajuća jer je podijeljeno 11 zlatnih, 37 srebrnih, 22 | 

brončane diplome te 3 priznanja. 
Zajedničko druženje uz dobro raspoložene domaće muzika- | 

še trajalo je do rano jutarnjih sati. 
L _ m 


biračka mjesta Jesenje 


Općinsko izborno povjerenstvo Općine Jesenje na temelju članka 23. stavka 
2. Zakona o izboru predsjednika Republike Hrvatske (,Narodne novine“, br. 22/92, 
42/92 — ispr., 71/97, 69/04, 99/04 — 44/06, 24/11 i 128/14) Općinsko izborno povje- 
renstvo donijelo je 

RJEŠENJE 
o određivanju biračkih mjesta na području općine Jesenje 

1. Biračko mjesto broj 1 u Gornjem Jesenju, Gornje Jesenje 103, Dom kulture, 
koje obuhvaća birače s prebivalištem u naselju Gornje Jesenje 

2. Biračko mjesto broj 2 u Donjem Jesenju, Donje Jesenje bb, Društveni dom, 
koje obuhvaća birače s prebivalištem u naselju Donje Jesenje 

3. Biračko mjesto broj 3 u Cerju Jesenjskom, Cerje Jesenjsko 4- kuća Smiljanec 
Branke, koje obuhvaća birače s prebivalištem u naselju Cerje Jesenjsko 

4. Biračko mjesto broj 4 u Lužanima Zagorskim, Lužani Zagorski 44a- kuća Bu- 
kvić Dragutina, koje obuhvaća birače s prebivalištem u Lužanima Zagorskim. 

5. Biračko mjesto broj 5 u Brdu Jesenjskom, Brdo Jesenjsko 16-kuća Ranogajec 
Ivana, koje obuhvaća birače s prebivalištem u Brdu Jesenjskom 

Predsjednik Ljiljana Malogorski 


Neka vam božićni i novogodišnji blagdani 
budu sretni i veseli, a 2015. godina sto uspješnija! 
Podružnica Hrvatske demokratske zajednice 


Jesenje 

Drage župljanke 
i dragi župljani 


Svi stanovnici župe Radoboj , sve Vas od srca radosno po- 
zdravljam. Pred nama je najljepše vrijeme crkvene godine ,vri- 
jeme kada svako srce dršće djetinjim veseljem u očekivanju 
skorih Božićnih radosti. To je vrijeme kada se na naše duše spu- 
šta mir, kada ljudi sve jasnije osjećaju blizinu Božanstva koje 
dolazi na ovaj svijet da bi sebi privuklo svako srce. Vrijeme koje 
nam je dano da u njemu svoju pažnju i čežnju usmjerimo na 
Božansko dijete, na darove koje Ono nosi, na pripravu našeg 
srca da Ga dočekamo u miru i radosti kako bi te darove u puni- 


ni primili. O značaju Božića promislimo kroz stihove Marije od 
Presvetog srca: 

Sniva čedo. 

To Dijete-Isus je Knez mira koji donosi mir svim ljudima , 
onaj mir koji veže Boga i ljude. Isus je vječna istina i svjetlost 
istinita koja obasjava svakog čovjeka. Njegovim rođenjem ne- 
staje mrak u mislima, ljudski razum sve jasnije vidi obzorje isti- 
ne istine koja nas usrećuje i pokazuje Raj. 

Božić je blagdan mira, ljubavi i zajedništva, stoga svi zajed- 
no ga proslavimo u obitelji-temelju našega društva. 

Svima Vama, župljanke i župljani, djelatnicima Općine na 
čelu s načelnikom, članovima Općinskog vijeća Općine Rado- 
boj, djelatnicima OŠ SIDE KOŠUTIC, članovima raznih udruga s 
područja župe i općine želim: 


SRETAN I BLAGOSLOVLJEN BOŽIĆ 
I USPJEŠNU NOVU 2015.GODINU. 


Vaš župnik Tomislav Novosel 


OBAVIJESTI: 
SVETE MISE: 
BADNJAK-POLNOĆKA U LEPAJCIMA U 22h, A U RADOBOJU 24h 


BOŽIĆ-7.30-RANA MISA,9h-Lepajci,11h-SREDIŠNJA MISA 
U RADOBOJU 


ŠTEFANJE-7.30h Radoboj, 9.00h Lepajci, 11h-Radoboj 

JANUŠEVO-18h - Blagoslov Vina 

STARA GODINA-17h - Zahvalnica 

NOVA GODINA-9.00h Lepajci, 11h-RADOBOJ 

SVETA TRI KRALJA-18h Radoboj,19h-Lepajci-BLAGOSLOV 
VODE ITAMJANA 

Nedjeljom po nedjeljnom rasporedu. 

Blagoslov obitelji:u vremenu od 8.00-17.00 sati 

26.12.RADOBOJ-STRAHINJE RADOBOJSKO OD 12.30 

Ivan Macan-Centar-Leško-Jurinjaki-Horvati-Tuški-Crneki —Ka- 
menečki-Radobojsko Strahinje-Cerovečki Stjepan 

27.12.OREHOVEC RADOBOJSKI -VENCA 

Janko Potočki-Slukani - Gotlini - Smrečki - Kiseljaki - Koprivnja- 
ki - Dunaji - Valjavci - Borovečki - Prelčeci - Vincelji - Gerići - Fruki- 
Horvati - Cerovečki Stanko 

29.12.OD MOSTA-RADOBOJ 

Ranogajec S. - Šaško - Cerovci - Krleži - Cerovečki - Fruk - Lo- 
patice - Šokot - Jurinjaki - Cerovečki - Kamenečki - Miljani - Sirovci 
- Zrinšćaki - Borovečki - Brozi - Mirna 

30.12.ŠEMNICA GORNJA-POTOČKI 

Kiseljak Alojz - Hara - Heraki - Lenardi - Oraići - Novački - Vuzmi 
- Macani - Lovrenčići - Oraići - Grmovšeki - Bolant - Turčeci - Slivnja 
ki - Ranogajec - Strahinec 

31.12.GORJANI SUTINSKI 

Petrić - Mišaki - Groboteki - Galović - Severi - Vuzmi - Rukavi - 
Bistrovići - Florjani - Draganići - Jambreki - Malogorski 

2.01.RADOBOJ-KRALJEVEC 

Tušek Stjepan - Inkreti - Košutići - Slivnjaki - KRALJEVEC - Hor- 
vati - Sajki - Mlakari - Pohižeki - Ferk - Oraić - Macani - Cerovečki- 
Čerpes - Ferk 

3.01.RADOBOJSKI BREGI-VUČJAK 

Poljak Ivan - Poljaki - Hrvoji - Šalkovići - Horvati - Topolovci -Vi- 
dovići - Svedružići - Švaljki - Gotlin - Ivankovići - Horvati - Ferketin 
- Dunaji - Hrvoji - Siget-kod kapelice 

5.01 JAZVINE OD PAŽAMETA 

Pažameta - Halužan - Kunštek - Šalkovići - Rihtari - Šemnički - 
Florjani - Jurinjak 

6.1.RADOBOJ 

Potočki Milan - Jurinjaki - Mišaki - Gornja ulica do Draganić Mi- 
lice - Malogorski - Potočki - Rihtari - Kiseljaki - Cerovci - Ranogajci 

7.1. BREGI RADOBOJSKI 

Galović Darko - Žuni - Poljaki - Cvetki - Husareki - Vinceljaki - 
Kunšteki - Galovići - Štor 

8.01. JAZVINE-ŠVALJKI 

Švaljek Stjepan - G. Švaljki - Hlebeci - Kiseljak - Ranogajec - Makar - 
Tuški - Čerpesi - Mikši - Pongrašići - Miljani - Šalkovići - Pospiši 

9.10.11.01. VELIKA VES-LEPAJCI-USTALJENI RASPORED 


r 


| Zbog obilnih kiša ove godine, na dijelu ce- 
ste Jazvine — Horvati (kod Dunajove šume) 
| u Orehovcu Radobojskom pojavila se na 
oranicama iznad ceste velika količina vode 
. koja je svoj put prema potoku našla prije- 


PROPUST VODE NA CESTI JAZVINE - HORVATI (FRUK) 
lazom preko ceste. Kako je količina te vode 
bila velika ikako je poput potočića tekla ce- 
stom a ujedno je obilno zamakala ispod ce- 


ste zaprijetila je opasnost da se kroz zimske 
mjesece na tom mjestu pojavljuje stalna 


poledica a da dođe do znatnog oštećenja 
ceste uz pomoć općine, rada stroja i buše- 
nja ispod ceste te radom građana naprav- | 
ljen je prokop ispod ceste i umetnuta cijev 
za vođenje vode a iznad ceste napravljen je | 
jarak i šaht sa rešetkom za skupljanje iste 
kako se cijev ne bi začepila. r 


želi 


Sretan Božić i Novu godinu 
stanovništvu općine Jesenje 


podružnica Hrvatske seljačke stranke Jesenje. 

NOVOSTI IZ OŠ SIDE KOŠUTIĆ RADOBOJ E 


Advent i zadrugari zajedno 


Vrijeme pripreme za blagdan Božića zadrugari su obilježili u 
župnoj crkvi u nedjelju, 30. 11. 2014. kod svete mise. 

Učenica Nikolina Slukan, 8.b upoznala nas je sa značenjem 
adventskoga vijenca s četiri svijeće koje simboliziraju četiri ne- 
djelje u Došašću. 

U tom vremenu prevladavaju iščekivanje, nada, budnost, če- 
žnja, otvorenost očiju i srca, duboka svjesnost. Zatim je spome- 
nula da je u antičko doba vijenac bio simbol pobjede, a adventski 
je vijenac simbol borbe čovjeka kršćanina protiv životnoga mra- 
ka. Saznali smo i kako je nastala ideja izrade adventskog vijenca, 
značenje zimzelenih grančica, božikovine, lovora, svijeća. 

Završila je porukom zadrugara: “Približimo se Božiću zajedno“, 
te zahvalila našem župniku što nam je omogućio da pokažemo 
svoje adventske vjenčiće i svima zaželjela čestit i blagoslovljen 
Božić. 

Voditeljica Učeničke zadruge Ivanka Švaljek 


Priprema i uređuje: Jasenka Marmilić 


RADIONICA IZRADE ADVENTSKIH WJENČIGA 


U četvrtak 27.11.2014. 

s početkom u 18,00 sati, 
roditelji, dobrovoljni članovi 
Učeničke zadruge i učiteljice, 
izrađivali su adventske 
vjenčiće. 

Hvala svima na odazivu, 

a Vama poručujemo da 
izaberete svoj adventski 
vjenčić, izbor je velik. 
Voditeljica Učeničke zadruge 
Ivanka Švaljek 


ANĐELI UČENIKA I RODITELJA 2.A 


Kako u ovo predbožićno vrijeme razveseliti svoje dijete? 
To su pokazali roditelji 2.a razreda koji su se odazvali na li- 
kovnu radionicu i zajedno s njima učili i radili. Budući da se 
približava adventsko vrijeme i radost kićenja bora, odabir za za- 
jedničku radionicu pao je na izradu anđela. 


Za ovaj kreativan zahvat trebalo je, samo nakon berbe ku- 
kuruza, skupiti komušinu i nabaviti vruće ljepilo. Već smo lani 
zaključili da komušina od kukuruza može biti izuzetno lijep, za- 
hvalan i prirodan materijal, a anđeli od komušine mogu dugo 
uljepšavati naš najljepši kršćanski blagdan. Dosta je plastike oko 
nas, okrenimo se prirodi, bila je poruka učenika. Marljive i vje- 
šte ruke učenika, roditelja, bake i braće izradile su mnogo anđela 
koje će zadrugari prodavati u crkvi i na božićnom koncertu. 

Okupite i vi svoju obitelj i provedite večer u izradi anđela. Bit 
će vam lijepo i zabavno kao što je i nama bilo! 


Učiteljica Dragica Pospiš 


VEČER MATEMATIKE 


Večer matematike održana je 4. prosinca 2014. godine u na- 
šoj školi po drugi put. Na njoj je sudjelovalo 115 učenika od 1.-8. 
razreda te 45 roditelja. Večer matematike nalik je sajmu na ko- 
jem sudionici obilaze ,matematičke stanice“ i odabiru aktivnosti 
u kojima žele 
sudjelovati. . 
Cilj je Večeri Hi. 
matematike 
popularizirati 
matematiku 
i pokazati da 
ona može biti 
i zabavna. Uči- 
teljica Dragica 
Šalković 


g u područnim školama 05 
U tjednu proslave [če aa : 
Dana škole, 24. listopada, 
održana je vježba evaku- 
acije i pokazni vatroga- 
sni sat u područnoj školi 
Gornja Šemnica. lako je 
vrijeme poremetila kiša, 
učenici su školsku zgra- 
du napustili za samo 25 
sekundi. Članovi DVD-a 
Gornja Šemnica; Sonja 
Grobotek, Josip Tepuš i 
predsjednik Marijan Lo- 
vrenčić održali su pokazni 
sat za učenike i upoznali 
ih s osnovama ponašanja u 
potencijalno opasnim situacijama. Učenici su sa zanimanjem pratili izlaganje i dogo- 
vorili s predavačima da će nastaviti tradiciju sudjelovanja na godišnjoj skupštini DVD-a 
iu radu vatrogasnog podmlatka. 

Vježba evakuacije i pokazni vatrogasni sat održani su 28. listopada i u područnoj 
školi Jazvine. Učenici su napustili školsku zgradu za 57 sekundi. Ovaj put vrijeme je 
poslužilo pa su učenici, grijani suncem, znatiželjno istraživali svaki kutak vatrogasnog 
vozila. Na sva pitanja učenika odgovarao je tajnik DVD-a Jazvine, Tomislav Tušek, a sve 
su im zorno pokazali članovi DVD-a: Luka Tušek, Filip Tušek, Zlatko Kiseljak i Krunoslav 
Vidović. Ovim putem zahvaljujemo članovima DVD-a Jazvine i Gornja Šemnica na ulo- 
ženom trudu! Kristina Husarek, učiteljica engleskog jezika 


Side Košutić Raroboj 


Sreću i zadovoljstvo prigodom božićnih 
i novogodišnjih blagdana, 
te uspješnu 2015. godinu 
želi podružnica Hrvatske narodne stranke Jesenje. 

SVETI NIKOLA U RADOBOJU I JAZVINAMA 


Učenici nižih razreda naše škole u Radoboju,dočekali su 5. 
prosinca svetog Nikolu i Krampusa prigodnim programom. 


. Dobro raspoloženi, pokazali su da su zavrijedili sve darove! 
Šibe smo zaboravili. 

Priredba je počela u 15.30 h, a završila oko 16.00h. Učenici 
male škole, prvog, drugog, trećeg i četvrtog razreda potrudili su 
se i uveličali taj trenutak podijelivši ga snama raznim pjesmama, 
recitacijama i igrokazima. Priredbu je vodio učenik drugog 
razreda Jakov Potočki. Zbor je svojim pjesmama ,Zvončići“ i 
«Rudolf crvenog nosa“ probio led i otvorio priredbu. Djevojčice 
iz 4.a razreda (Rea, Lana, Anamaria i Laura) recitirale su pjesmice, 
a zatim smo čuli djevojčice 2.a razreda koje su recitirale pjesmice 
»Bijele pripreme“ te ,Sveti Nikola“. Nakon toga, zbor je nastupio 
s pjesmama ,Bijeli Božić“ i ,Sveti Niko stiže u naš grad“. Četvrti 
razred nas je impresionirao igrokazom “Suđenje Krampusu". 
Polaznici male škole iznenadili su nas svojim nastupom, pjesmom 
»Padaj, padaj, snježiću“. Kako Sveti Nikola i Krampus pregovaraju, 
lutkarskom predstavom pokazali su nam učenici 2.a razreda. 
Mali folkloraši su otplesali jedan svoj ples kojim su oduševili 
publiku i zaslužili veliki pljesak. Poslije vrijednih folkloraša, 3.a 
razred nastupio je igrokazom ,Kad Sveti Nikola gleda sapunice“. 
Kao šećer na kraju Sveti Nikola je svim učenicima podijelio šibe 
i slatkiše. 

Priredba je oduševila sve mame, tate, djedove, bake i naravno 
nas, članove Novinarske grupe, te sve ostale učenike koji su 
prisustvovali. 

Sveti Nikola nije zaobišao ni Područnu školu Jazvine. 
Njegov dolazak okupio je roditelje, učenike i ostalu djecu kako 
bi veselih srca i iskrenih osmijeha obilježili taj dan te podijelili 
radost nadolazećih blagdana. Kako bi dozvali dobrog starca 
sijede brade, učenici su pripremili prigodan program obogaćen 
recitacijama, igrokazima te pjesmama i plesovima. Na kraju 
programa pridružio se sveti Nikola i iako se činilo da je putem 
izgubio poklone, njegovi anđeli ,spasili“ su situaciju i pronašli 
izgubljene poklone. 

Nikola je tada s veseljem svoj djeci uručio poklone i poručio 
im da ostanu dobri, vrijedni i poslušni kako bi ih posjetio i 
dogodine. Laura Ranogajec,7.b, Ivona Bistović, 6.a i učiteljice 
PRO Jazvine 


MEĐUNARODNI DAN TOLERANCIJE 


Povodom Međunarodnog dana tolerancije koji se u obilježava 16. studenog, 
u matičnoj i u područnim školama u vremenu od 10. do 14.11.2014., održavane 
su radionice vezane uz toleranciju različitosti i osvještavanje posebnih potreba 
osoba s pojedinim poteškoćama. 


Pojam tolerancije učenicima razredne nastave približen je i kroz doživljaj 
priče Crno janje i bijeli vuk, nakon čega su učenici izrađivali prigodne plakate. 
Cilj radionica bio je potaknuti učenike na razmišljanje o prihvaćanju i poštivanju 
međusobnih različitosti, kao ina razmišljanje i informiranje o tome kako pomoći 
osobama s posebnim potrebama — određenim poteškoćama. Zaključili smo da je 
nasilno ponašanje ono što društvo ne smije tolerirati. 


Ove godine Dan tolerancije realiziran je u sklopu projekta Baltazar koji je fi- 
nanciran od strane Europskog socijalnog fonda. Realizatori radionica u OŠ Side 
Košutić Radoboj bile su pedagoginja Ivana Trtoman i koordinator aktivnosti na 
razini škole, defektologinja Elizabeta Končić Trlek. U navedene aktivnosti uklju- 
čeni su svi učenici škole, razrednici i pomoćnici u nastavi. Elizabeta Končić Trlek, 
defektologinja 
mH 


-r 


DAN SJEGANJA NA VUKOVAR, 18.11.2014 


Dan sjećanja na žrtvu Vukovara 1991. godine obilježava se 
18. studenoga na temelju odluke Hrvatskog sabora od 1999. 
godine. Obilježava se u čast svim braniteljima i žrtvama koji su 
stradali u obrani grada Vukovara tijekom 87-dnevne opsade gra- 
da od strane četnika i vojske JNA. Učenici naše škole obilježili su 
ga minutom šutnje i paljenjem svijeća ispred ulaza u školu. Na 
satu povijesti učiteljica je učenicima održala kratko predavanje o 
Vukovarskoj bitci. Magdalena Želimorski, učiteljica povijesti 


<. Bi) :-* 


ŽIVJETI ZDRAVO 2014." 


.  Učenička zadruga u sklopu Dana škole, 20. 10. 2014. predstavila je projekt 
uŽivjeti zdravo“ s temom Kako nam biljke pomažu? 


Voditeljica projekta bila je učenica 8.b razreda Klaudija Žun koja je uz 
pozdravni govor ujedno imala i prezentacije o jaglacu i trpucu koji su zaštitni 
simbol zadrugara. Potom je Dominik Kiseljak, 8.b iznio najosnovnije karakteri- 
stike o češnjaku naglašavajući ljekovitost, upotrebu, uzgoj i specifičnost mirisa. 
Helena Horvat, 8.b prezentirala je koprivu s naglaskom da to nije korov (drač) 
kako se nekada smatralo, već je istaknula njezinu ulogu u prehrani i zdravlju. 
Nikolina Slukan, 8.b upoznala nas je s biljkom narančastih cvjetova, koja krasi 
većinu okućnica i vrtova. Istaknula je njezina ljekovita svojstva, recepte za neve- 
novo ulje i mast. O povijesti, lovorovom vijencu i ljekovitostima lovorovog lista, 
upotrebi u kulinarstvu upoznala nas je Kristina Kranjčec, 8.b. Opis majčine duši- 
ce, uzgoj, stanište, ljekovitost iznio je učenik Dorian Prelčec, 8.b. 

Nakon prezentacije slijedila je nagradna igra. Voditeljica, Kristina Kranjčec 
pozvala je pet dobrovoljaca koji su s povezom na očima trebali pogoditi sastav 
degustiranog kolača, pekmeza i kompota, znači vrstu voća. Svaki sudionik dobio 
je vrijednu nagradu — rad učenika zadrugara. 

Alito nije sve... 

Uslijedila je tombola. Nazočni su se uključili simboličnim prilogom i tako- 
đer dobili nagrade zadrugara. Voditelji tombole bili su Dominik Kiseljak i Dorian 
Prelčec, a nagrade su uručivale Helena Horvat i Nikolina Slukan. 

Na samome završetku slijedila je degustacija kolača i kompota (od maka, 
smokava, oraha, višnji, šljiva, brusnice, ...) te ispunjavanje evaluacijskih listića 
s primjedbama, prijedlozima, željama za idući projekt. 

Učenička zadruga zahvaljuje svima na sudjelovanju, veliko Hvala i roditelji- 
ma (mamama koje su pripremile ukusne slastice od domaćih plodova). 


Ivanka Švaljek i Sanaj Dunaj, voditeljice Učeničke zadruge Radobojski guci 
itrpuci“ 

NOVOSTI IZ OŠ JESENJE 


INTERGIRANA BOŽIĆNA RADIONICA 


- 


Tijekom petka 28.studenog 2014. u prostorima škole odr- 
žana je tradicionalna Božićna radionica u kojoj su sudjelovali 
učenici razredne nastave, njihove učiteljice, roditelji i članovi 
Udruge distrofičara Krapina. Na radionici su se izrađivali ukrasi 
tehnikom decoupage-a koji će biti namijenjeni prigodnoj proda- 
ji povodom Božića. (etv) 


Priprema i uređuje: Erika Tušek Vrhovec 


Poziv ma Zimsku školu informatike 


Srednja škola Krapina i ove godine je domaćin 20. Zimske 
škole informatike u vremenu od 2.01. - 10.01.2015. godine. Ra- 
dionice će biti trodnevne (3.4. i 5. siječnja te 7. 8. i 9. siječnja. 
Prijave traju do 17. prosinca 2014. 

Prijavu za radionice mogu učenici i nastavnici napraviti sami 
online preko linka na 


www.krik-kr.hr odnosno mailom na: 
zimska.skola.informatikeegmail.com ili kod učiteljice informa- 
tike. 

Važno: Škola je besplatna za sudionike. Sudionici koji redov- 
no pohađaju izabrane im teme, dobivaju potvrdu od Hrvatskog 
saveza informatičara, a oni koji se posebno istaknu pohvale i 
nagrade. (etv) 


OBILJEZEN/10. STUDENI - DAN SJEGANJANA VUKOVAR 


Hrvatski sabor donio je 29. listopada 1999. Odluku o proglaše- 
nju dana sjećanja na žrtvu Vukovara 1991. godine, kako bi se do- 
stojanstveno i primjereno odala počast svim sudionicima obrane 
Vukovara, grada — simbola hrvatske slobode. Tako je i u utorak 
18.11.2014. u našoj školi obilježen dan sjećanja na žrtve Vukovara 
paljenjem svijeće i predavanjem ravnateljice Ljerke Malogorski 
Dragoslavić, prof. o gradu heroju Vukovaru. (etv) 


Mjesec korhe protiv ovisnosti 


Svake godine u razdoblju od 15.studenog do 15.prosinca obilježava se 
Mjesec borbe protiv ovisnosti. Cilj obilježavanja Mjeseca borbe protiv ovisnosti 
je upozoriti cjeloukupnu javnost na problem zlouporabe svih oblika sredstava 
ovisnosti, a osobito droga, te potaknuti sve u društvu na aktivnu borbu protiv 
ovisnosti i zlouporabe droga poduzimanjem zajedničkih aktivnosti za uspješno 
suprotstavljanje ovom ozbiljnom problemu današnjice. 


Tako je i 2.12.2014. u školi održano predavanje i prezentacija projekta Zdrav 
za 5. Svrha tog projekta je prevencija ovisnosti te promocija pro-socijalnog, pre- 
ventivnog i zaštitnog djelovanja uz razvijanje socio-emocionalnih vještina kod 
djece i mladeži, podizanje razine svijesti o vlastitoj ulozi u očuvanju životne, 
školske i radne okoline; podizanje razine samosvijesti o odgovornosti u oču- 
vanju vlastitog i tuđeg zdravlja i sigurnosti. Nositelji projekta su: Ministarstvo 
unutarnjih poslova (Ravnateljstvo policije), Ministarstvo zdravlja (Hrvatski zavod 
za javno zdravstvo, Zavod za javno zdravstvo KZŽ). Predavanje je namijenjeno 
učenicima 8. razreda osnovnih škola. 


& ODRŽANA RADIONICA a. : PROJEKTA ICT. EDU 


07.11.2014. održano je stručno usavršavanje učitelja iz područja informacij- 
sko-komunikacijskih tehnologija (ICT-a). Naša škola se uključila u CARNet-ov pro- 
jekt. Cilj je projekta upoznati sve učitelje, nastavnike, stručne suradnike i ravnate- 
lje osnovnih i srednjih škola u Republici Hrvatskoj s brojnim sadržajima i uslugama 
koje im pruža MZOŠ i CARNet, te ih o nekim sadržajima detaljnije educirati. 


Učitelji naše škole zajedno sa ravnateljicom prisustvovali radionici četvrtog 
modula ICT Edu projekta. To je već peta edukacija učitelja u nizu što se tiče infor- 
matičkog stručnog usavršavanja. 


Edukator Stjepan Šalković, dipl.inf upoznao je učitelje s alatom Moovly koji 
omogućuje izradu multimedijalnih nastavnih materijala izradom različitih animi- 
ranih sadržaja. Polaznici su se upoznali s registracijom na sustav, osnovama izrade 
animiranog videa, dijeljenjem s drugim korisnicima, javnim objavljivanjem i/ili 
preuzimanjem videa na računalo. Savjetovalo ih se i kako izraditi scenarij nastav- 
nog sata, kako poštovati autorska prava, kako zaštiti svoj rad te pretraživati mul- 
timedijalne sadržaje na Internetu čiji autori dopuštaju daljnje korištenje i preradu 
materijala. (etv) 


Martinje - Martinstag 


Učenici naše škole 11.11.2014. upoznali su se s njemačkim običajima obilje- 
žavanja Martinja. U mnogim regijama Njemačke, Austrije, Švicarske uobičajene 
su povorke za Martinje. U predvečerje djeca s izrađenim osvijetljenim lampio- 
nima prolaze ulicama gradova. Povorku često predvodi konjanik preobučen u 
rimskog vojnika. On predstavlja svetog Martina (316./317. - 11.studenoga 397.), 
katoličkog sveca, biskupa grada Toursa, koji je svoj plašt podijelio s prosjakom. 
U povorci se tradicionalno pjevaju prigodne pjesme. Na kraju se najčešće pali 
martinski krijes te djeca dobivaju mandarine i peciva od dizanog tijesta s grož- 
đicama. 


I učenici naše škole upoznali su njemačke običaje za Martinje. Učenici 
4.razreda naučili su prigodne pjesme, Laterne, Laterne“i,,Ich geh mit meiner La- 
terne“i izradili lampione s različitim motivima. Pod velikim odmorom otpjevali 
su pjesme, a zatim su se učenicima podijelili bomboni. Obilježavanje Martinja na 
njemački način u našoj je školi već dugogodišnja tradicija i svake godine iznova 
veseli učenike. Alexandra Krklec, prof. 


Terenska nastava u Zagreh | čv 


5.11.2014. godine učenici 5. — 8. razreda 
0$ Gornje Jesenje bili su na terenskoj nastavi 
u Zagrebu. 


Posjetili smo Hrvatski prirodoslovni mu- 
zej na Gornjem gradu te vidjeli prostor pra- = 
šuma, minerala i zoološki prostor. Vidjeli smo : 
raznovrsne fosile, biljke, životinje, minerale, U 6 
stijene, rude. Kroz muzej nas je proveo vodič M 
koji nam je pokazao sve što se u njemu nalazi % 
i upoznao nas s prošlošću Zemlje. U muzeju je : 
bilo poučno, puno smo toga naučili i obnovili \ 
znanje biologije. Nakon muzeja u Cinestaru 
Zagreb pogledali smo kino predstavu Nicolas 
na praznicima koja nam se jako svidjela. Na- 
kon pogledanog filma puni doživljaja krenuli 
smo kućama. Karlo Ravenski, 7.r 

U JESENSKOM DIJELU NATJECANJA, EKIPE NOGOMETNOG KLUBA RADOBOJ NISU BILE USPJEŠNE. 


SUMORNA NOGOMETNA JESEN 


Sumirajući ostvarene rezultate radobojskih no- 
gometaša u jesenskom dijelu natjecanja dolazimo 
do konstatacije da je polusezona bila neuspješna. 
Najbolji plasman ostvarili su najmlađi, limači u okvi- 
ru «A» županijske nogometne lige osvajanjem trećeg 
mjesta sa sedam pobjeda i dva poraza zaostavši za 
vodećim Klanjcem četiri boda. Uz bok najmlađima 
su najstariji, veterani, osvojivši četvrto mjesto na 
ljestvici Prve ŽNL. Od 13 odigranih susreta pobijedili 
su u 9, jednom su igrali neriješeno, a tri su utakmice 
izgubili. Vodeći Zagorec bježi im za šest bodova. 


Najveće razočaranje su seniori. Natječući se od 
ove sezone u okviru Međužupanijske nogometne 
lige - Središte zabilježili su samo dvije pobjede, u 
tri su susreta igrali neriješeno, a čak su deset uta- 
kmica izgubili, te se sa 9 osvojenih bodova nalaze 
na posljednjem mjestu. Uz činjenicu da su u višem 
rangu natjecanja među klubovima iz Karlovačke, Si- 


sačko-moslavačke, Zagrebačke i Krapinsko-zagorske 
županije nogometaši Radoboja, kao jedan od dva 
kluba iz naše Županije u tom rangu natjecanja nisu 
se pokazali u najboljem svjetlu. Bilo je tu i opravda- 
nih razloga kao što su ozljede trojice, četvorice naj- 
boljih igrača, te putovanja od Ogulina do Novske, ali 
porazi od nekih i manje kvalitetnih ekipa nisu dobro 
došli. Start je bio kakav takav, od remija u Ogulinu 
do pobjede protiv Kustošije u Radoboju 2:0, ali izuzev 
pobjede protiv Mladosti u Zaboku sve drugo treba 
što prije zaboraviti i na vrijeme krenuti u pripreme 
za proljetni dio natjecanja želi li se izbjeći posljednje 
mjesto i povratak u županijsku ligu. 

Za najmlađe smo već napisali da su kao ekipa u 
jesenskom dijelu bili najbolji od svih radobojskuih 
ekipa, a velika zasluga za to je i JOSIPA MLAKARA 
koji je sa 17 postignutih golova na prvom mjestu je- 
senskog dijela natjecanja. Nekada ponos Radoboja, 


juniori, koji su godinama osvajali prva mjesta ove su 
jeseni završili na pretposljednjem mjestu prvenstve- 
ne ljestvice. Ostvarili su samo 2 pobjede i doživjeli 11 
poraza. 


Pioniri su tek nešto bolji, deseti su između dva- 
naest ekipa, sa samo dvije pobjede i jednim nerije- 
šenim rezultatom, te 8 poraza. Mlađi pioniri se jedini 
natječu u drugoj ŽNL i na kraju jesenskog dijela na- 
tjecanja zauzeli su četvrto mjesto. Sedam su bodova 
iza vodećeg Zagorca. Imaju 6 pobjeda 4 remija i samo 
jedan poraz. 


Sve u svemu jedna od najlošijih jesenskih sezona 
u okviru redovitog natjecanja. No zimska je stanka, 
a do kraja ožujka 2015. kada se očekuje nastavak 
natjecanja dosta se toga u dobrom smjeru može pro- 
mijeniti.(vir) 


TABLICA MŽNL SREDIŠTE 
1. LEKENIK 15 112 2 33812 35 TABLICA DRUGA ŽNL MLAĐI PIONIRI 
2. VINOGRADAR 15 111 3 3915 34 1. ZAGOREC 11 9 2 0 56:11 29 
3. DINAMO (00) 159 4 2 36:14 31 2. SCHIEDEL 11 8 1 2 40:13 25 
4. KUSTOŠIJA 159.1 5 30:19 28 3. LOBOR 11 8 1 2 3811 25 
5. KARLOVAC 191915 8 2 5 1919 26 4. RADOBOJ 11 6 4 1 _ 28:7 22 
6. UDARNIK 15 7. 4 4 2515 25 5. STRAŽA 11 5 3 3 3220 18 
7.HNŠK MOSLAVINA 15 6 5 4 2924 23 6. MATIJA GUBEC 11 5 1 5 40:20 16 
8. SAVSKI MAROF 15.5 4 6 2424 19 7. ZAGOREC (VT) 11 4 3 4 2323 15 
9, OGULIN 15 4 6.5 16:18 _ 18 8. MILENGRAD 11 4. 1 6 26:33 13 
10. PONIKVE 15.5 2 8 26:26 17 9, MLADOST (MB) 11 3 2 6 2126 11 
11. MLADOST 15.3 7.5 20:24 16 10. RUDAR (DZ) 11 3 2 6 20:35 11 
12. LIBERTAS 155 1 9 1923 16 11. INKOP 11 1 010 7:66 3 
13. BANOVAC 15 4 2 9 15:35 14 12. VATROGASAC 11. 0 011 12:78. 0 
14. KLAS 15. 3 4 8 15:33 13 
15. GRADIĆI 15 4 011 15:43 12 TABLICA PRVA ŽNL LIMAČI «A» 
16. RADOBOJ 15 2 310 9:26 _ 9 1. KLANJEC 9 8 10 533 25 
2. ZAGOREC 9 8 0 1 51:10 24 
TABLICA PRVA ŽNL JUNIORI 3. RADOBOJ 9.70 2 26:21 21 
1. SCHIEDEL 13 120 1 5421 36 4. MLADOST 9 51.3 31:10 16 
2. KLANJEC 13 11 1.396 34 5. PREGRADA 9.50 4 25:13 15 
3. OŠTRC 13 101 2 55:18 31 6. STRAŽA 9 4 0 5 21:25 12 
4. IVANČICA 137. 2 4 3222 23 7. JEDINSTVO 940 5 1923 12 
5. JEDINSTVO 136. 3 4 36:23 21 8.ZAGOREC (VT)-1 9. 2 0 7 1031 _ 5 
6. OROSLAVJE 136 3 4 29424 21 9. TOPLICE 9108 950 3 
7. STUBICA 136 2.5 23:23 20 10. PREGRADA | 9009 463 0 
8. PREGRADA 13 6. 1 6 30:22 19 
9, TONDACH 135 1 7 2742 16 TABLICA PRVA ŽNL VETERANI 
10. INKOP (-1) 134 2 7 2829 13 1. ZAGOREC 13 111 1 63:10 34 
11. DESINIĆ 133 2 8 2242 11 2. RUDAR (DZ) 13 103 0 37:16 _ 33 
12. MLADOST 133 010 28499 3. JEDINSTVO 13 100 3 36:16 _ 30 
13. RADOBOJ (-1)_ 13 2 011 20:57. 5 4. RADOBOJ 139 1.3 32:18 28 
14. RUDAR (M) 130 211 1863 2 5. KLANJEC 13 7.1.5 23:16 22 
6. RUDAR (M) 13 6. 1 6 16:27 19 
TABLICA PRVA ŽNL PIONIRI 7. STRAŽA 134 4.5 18:19 16 
1. TONDACH 11. 100 1 40:11 30 8. STUBICA 135 1 7 1721 16 
2. JEDINSTVO Pg #2 49:118825 9, SCHIEDEL 135 1 7 19:38 16 
3. PREGRADA 11 8 1 2 40:15 25 10. OROSLAVJE 134 3 6 1727 15 
4. OROSLAVJE 11472428882850:190829 11. VATROGASAC 13 13 3 2 8 1827 11 
5. STUBICA 11 6 3 2 3323 21 12. MLADOST (MB) 13 3 2 8 13:22 11 
6. GAJ 11 6 1 4 2215 19 13. INKOP 19 28 817/108 15:42147 
7. KLANJEC 11 51.5 22:14. 16 14. MLADOST (B) 1311 11 11:36. 4 
8. SCHIEDEL 11 2 3 6 21:39_9 
9, RUDAR (M) 1 2 2.7 1524. 8 
10. RADOBOJ 11 21 8 13:37 7 
11. OŠTRC 11 20 9 950 6 
12. ZAGOREC (VT) 110 110. 845_1 


Općinska organizacija 
Socijaldemokratske partije Radoboj 
svim mještanima želi 
sretan Božić i novu 2015. godinu. 


SVETI NIKOLA DOŠAO U ŽUPNU CRKVU PRESVETOG TROJSTA U RADOBOJU 


Darovi za sve 
dobre i poslušne 


Zahvaljujući radobojskom župniku vlč. Tomislavu Novose- 
lui ove je godine sv. Nikola obradovao najmlađe. Loše vrijeme 
spriječilo je Nikolu da s vrećom svojih darova bude na otvo- 
renom pa je u subotu 6. prosinca stigao u Župnu crkvu Pre- 
svetog Trojstva, gdje ga je dočekalo mnoštvo mališana očeku- 
jući ispunjenje svojih želja. Uz ometanje krampusa, sv. Nikola 
je došao sa svojim poklonima i najprije pozvao najmlađe da 
dođu po svoje zaslužene darove. Izredali su se potom svi ostali 
nazočni u crkvi, uz obećanje da će i ubuduće biti dobri učenici 
i da će poštovati roditelje i sve starije. 

Prigodne darove koje je mališanima uručio sv. Nikola omo- 
gućili su vjernici svojim prilozima, pojedini poduzetnici, Župa 
Presvetog Trojstva, te Općina Radoboj. 


Svi su s nestrpljenjem očekivali sv. Nikolu 


Sveti Nikola stigao je uz pratnju Krampusa 


Riječi župnika vlč. Tomislava Novosela izazivale su često osmjeh na 
licu mališana shvativši da baš i nisu u svemu bili najbolji tijekom go- 
dine 


Među prvima koji su došli na red da prime darove bili su najmlađi 


